Yökuppi 2010 - Osakilpailu 2\nTulokset - Väliajat - Reittihärveli - Kuvia (Timo)\nPaikka Mäntsälä, Tornikallio\nKartta Tornikallio - Karhunkorpi\nMatkat A: 5.9 km, B: 3.7 km, C: 2.0 km, D: 0.0 km\nRatamestari Tapani Mäkinen\nPuh 044 250 9175\nOpastus Opastus mt 140, 12 km Mäntsälästä Lahteen päin.\n1) Ajakaa opasteiden mukaisesti kilpailukeskukseen. Ajoaika opasteiden alusta, 140:ltä, alle 10 minuuttia.\n2) Parkkeeraaminen hiekkakentälle ylimääräistä tilaa kuluttamatta...\n3) Emitin kirjaaminen tietokoneelle + yleinen ilmoittautuminen ja yökuppimaksut.\n4) Tarpeenmukaiset alkuverryttelyt.\n5) Yhteislähtö klo 21.30, järjestäjä pidättää oikeuden siirtää lähtöä eteenpäin 10 minuutilla.\n7) Maalileimaus + leimantarkistus.\nKartta - Tuloste, ajantasaistettu kansallista kilpailua varten vuonna 2006. Nyt muutama kuvioraja saattaa hahmottua epäselvästi - etenkin yöllä. Muutoin erinomainen ja paikkansapitävä.\nMaasto - Melko peitteistä ja kivistä (heikkonilkkaiset varuillaan!) Mäntsäläläistä laatumaastoa. Vuoroin avokalliomäkiä, vuoroin soita. Vaativaa suunnistusmaastoa, minkä vuoksi ratametsuri uskoo A- ja B-ratojen ratkaisujen syntyvän perhoslenkeillä. Suot ainakin näyttivät torstaina hyvin märiltä, mutta routa pitänee ne vielä pitkään melko kantavina - ken tietää. Maasto on alkukauden avoimen Am-keskimatkan (1.6.) naapurimasto.\nLumitilanne to 15.4. - Majamäen yökuppiin verrattuna lunta on reilusti enemmän. Puskaiset suot ovat varsin lumisia ja mäkien pohjoisrinteet lähes järjestään lumen peitossa (oman arvion mukaan 5-10 cm). Mäkien päällykset ovat täysin sulat. Poluilla juoksua jäljellä oleva lumi haittaa vielä selvästi. Huomatkaa kuitenkin, että lumen määrä riippuu taas paikasta!\nA-rata, 5,9 km, 23 rastia\nRatamestari päässyt vauhtiin. Perhoshajonta nostaa luonnollisesti rastien lukumäärän suureksi. Selviä reitinvalintavälejäkin on. Ratkaisun pitäisi tapahtua perhosilla, ellei joku juoksukone ole päässyt samalle hajonnalle samaan aikaan Anatolin kanssa. A-ratalaiset pääsevät suunnistamaan upealla avokallioalueella, josta löytyy korkeuseroja. Voittoaika 49 min.\nB-rata, 3,7 km, 15 rastia\nA-radan tavoin melko vaativaa. Sisältää perhoslenkit. Myös B-ratalaiset pääsevät kokemaan upeaa avokalliomaastoa perhoslenkkien yhteydessä. Voittoaika 35 min.\nC-rata, 2,0 km, 8 rastia\nKäyttää lähes kokonaan omaa maastonosaa. Tukeutuu teihin ja polkuihin, mutta myös lyhyitä 100 % metsävälejäkin on pari kappaletta. Ei hajontaa. Voittoaika C-radalla on alle 25 min.


Prosperon kirjahylly: Deborah Eisenbergin novelleja\nDeborah Eisenberg, Transactions in a Foreign Currency. Faber and Faber 1987. Ensimmäinen painos ilmestyi vuonna 1986.\nDeborah Eisenberg, All Around Atlantis. Granta Books 1997.\nMuutama vuosi sitten luin jännittävän nimen ja, kyllä vaan, kansikuvan houkuttelemana Deborah Eisenbergin novellikokoelman Twilight of the Superheroes (2006). Sen kertomukset käsittelivät mielenkiintoisella, epäsuoralla tavalla sitä, kuinka vuoden 2001 terrori-iskut olivat vaikuttaneet ilmapiiriin Yhdysvalloissa. Muistan mielessäni verranneeni Eisenbergin novelleja arvostamani Alice Munron tuotantoon. Molemmilla on mielestäni kyky pakata kolmenkymmenen sivun tarinaan kokonaisen romaanin verran sisältöä, ajatuksia ja sävyjä. Sekä Munro että Eisenberg ovat myös keskittyneet lähes täysin novellimuotoon omassa tuotannossaan.\nTällä kertaa luin Eisenbergin ensimmäisen ja kolmannen novellikokoelman. Ne eivät yllä tuon Twilight of the Superheroes -kokoelman tasolle, mutta tarjosivat kuitenkin useita nautittavia novelleja. Molemmissa nyt lukemissani kokoelmissa on seitsemän novellia. Seitsemän - täydellisyyden luku - sekulaarin kirjailijan hienovarainen kumarrus juutalaiselle perhetaustalleen?\nNäissä kahdessa kokoelmassa näkyy myös, kuinka kirjailijan keinovalikoima ja varmuus ovat kasvaneet kokoelmasta toiseen. Ensimmäisen kokoelman kaikissa novelleissa on naispuolinen minäkertoja. Heidän ikänsä vaihtelee teini-ikäisestä noin 40-vuotiaaseen. Jälkimmäisen kokoelman kerrontanäkökulmassa on enemmän vaihtelua ja keskushenkilöiden ikähaitari on venynyt kattamaan lapsuuden ja vanhuuden. Ensimmäisen kokoelman useissa novelleissa on loppupuolella kappale, jossa teema hiotaan kirkkaaksi (Eisenberg on sen verran moniselitteinen kirjoittaja, että ei sorru vääntämään rautalangasta). Jälkimmäinen kokoelma luottaa myös hienovaraisempiin vihjeisiin: kertomuksen tunnelmaan, epätäydellisiin, hapuileviin vuorosanoihin, fragmenttien voimaan.\nTransactions in a Foreign Currency -kokoelman ensimmäinen novelli Flotsam nostaa heti pintaan pari keskeistä Eisenbergin teemaa. Elämä on sattumanvaraista; epätodennäköisyyskin on väistämätön osa elämää. Ihmisen elämän merkitys rakentuu sälästä.\nKyky katsoa totuutta silmiin on tärkeää. Miksi? Eisenberg ei sano suoraan, mutta minä käytän uskonnollista termiä: totuus pelastaa, vapauttaa. Usein Eisenbergin novelleissa ainoa tapa saavuttaa itsetuntemus on nähdä itsensä toisen ihmisen silmin.\nFlotsam-novelli on myös hyvä muistutus siitä, että kertojaminään pitää suhtautua varauksin: hän voi hyvinkin olla väärässä havainnoissaan ja omaa elämäänsä arvioidessaan. Heikko itsetunto on tehnyt Charlottesta ikävän ihmisen, joka yrittää elää toisten ihmisten odotusten mukaan. Novellin aikana hän oppii epämiellyttävän totuuden itsestään.\nWhat It Was Like, Seeing Chris -novellin teini-ikäisellä kertojalla Laurelilla on konkreettisesti vikaa silmissään. Näkemisen vaikeus on myös symbolinen. Novellissa Laurel oppii ymmärtämään oman peruuttamattoman yksilöllisyytensä; lopussa hän "valaistuu" ja silmätkin paranevat - perusteet on esitetty novellissa niin vakuuttavasti, että osoitteleva loppuratkaisu ei tunnu kiusalliselta. Kertojan iän huomioon ottaen voi myös ajatella, että Laurel valaistuu vielä myöhemmin lisää.\nUseissa kokoelman novelleissa on pinnan alla koominen väreily. Se syntyy siitä, että minäkertoja katselee taaksepäin entistä minäänsä, joka ei vielä ole oivaltanut jotain tärkeää ja siksi toimii tai puhuu huvittavalla tavalla. Ne novellit, joista tämä ajallinen ero puuttuu, joissa kertoja siis kertoo juuri nyt tapahtuvista asioista (A Lesson in Traveling Light ja Days), ovat totisempia, reportaasin omaisia, eivätkä oikein sytyttäneet minua.\nFlotsam-novellin ohella pidin eniten kokoelman niminovellista Transactions in a Foreign Currency sekä novellista Broken Glass. Transactions-novellissa kertojaminä pääsee jälleen selvyyteen omasta elämäntilanteestaan ja ymmärtää, että vapaus jää totuuden varjoon: ihmiset ovat vapaita vain siinä määrin kuin tunnistavat elämänsä rajat.\nBroken Glass viittaa jo eteenpäin Eisenbergin tuotannossa. Novellin kertoja on 34-vuotias yhdysvaltalainen nainen, joka äitinsä kuoleman jälkeen on tullut johonkin nimeämättömään Latinalaisen Amerikan maahan kokoamaan elämäänsä uudelleen. Hän näkee maanmiestensä ja -naistensa elämän tyhjyyden tropiikissa ja heidän harjoittamansa kulttuurisen hyväksikäytön. Tässäkin novellissa elämän merkityksen - tai merkityksettömyyden - muodostuminen sattumanvaraisesta on keskeinen teema. Näin kauniin kuvan Eisenberg siitä tällä kertaa muodostaa:\nIt seemed that one simply ate any fruit at hand, scattering the seeds about carelessly and then years later found oneself walled in by the growth.\nVäli-Amerikka tulee tärkeäksi tapahtumapaikaksi Eisenbergin kolmannessa novellikokoelmassa All Aroud Atlantis. Myös toisen kulttuurin hyväksikäyttö selvästi vaivaa kirjailijaa. Kirjailija, joka kuvaa Meksikoa tai Väli-Amerikkaa, ei helposti voi ohittaa D. H. Lawrencen vaikutusta. Olin huomaavinani viittauksia Lawrencen tuotantoon useissa kokoelman novelleissa. Lawrencen "tummat jumalat" pulpahtavat esille esimerkiksi novellissa Across the Lake, jossa myös väkivallan vaara ja eroottinen houkutus yhdistyvät lawrencelaisella tavalla. Someone to Talk To -novellissa päähenkilö on muusikko nimeltä Aaron (viittaus Lawrencen Aaron's Rod -romaaniin), jolla on varakkaan tyttöystävän jättämä kissa nimeltä Lady Chatterley ja joka pelkää otteensa menettämistä, köyhyyttä ja osattomuutta. Ehkä sorrun taas minulle luonteenomaiseen ylitulkintaan, mutta mielestäni myös novellin nimi The Girl Who Left Her Sock on the Floor on parodinen viittaus Lawrencen pienoisromaaneihin The Woman who Rode Away ja The Man who Died.\nKuten jo aiemmin vihjasin All Around Atlantis on kielellisesti ja kerronnallisesti selvästi rikkaampi kuin Transactions-kokoelma. Kerronta on sirpaleisempaa ja vaatii lukijalta enemmän tarkkaavaisuutta. Toisaalta se myös tuottaa palkitsevia oivalluksia. Eisenberg myös luo kerronnallisia jännitteitä uusilla tavoilla: The Girl Who Left Her Sock on the Floor on juoneltaan jännittävä tarina, joka lopussa vetäisee maton lukijan jalkojen alta. Mitä todella tapahtui? Mikä oli mielikuvitusta?\nTässä kokoelmassa pidin kovasti - luultavasti oman ikäni vuoksi - novellista Tlaloc's Paradise, joka käsittelee iäkkään Meksikossa asuvan yhdysvaltalaisnaisen elämäntilannetta. Meksikossa asuvien yhdysvaltalaisten taiteilijoiden ja keräilijöiden avant garde -yhteisö on hajonnut: osa on muuttanut takaisin pohjoiseen, osa kuollut. Jean on jäänyt jäljelle miehensä Leon kanssa. Ympäröivän luonnon kauneus tuottaa yhä suurta tyydytystä. Nyt Leo on joutunut sairaalaan tutkimuksiin. Jean pelkää Leon kuolevan ja jättävän hänet yksin. Punapukuiset lesket kylän aukiolla kummittelevat hänen mielessään. Satunnaiselle nuorelle vierailijalle, Markille, Jean puhuu paljon kertomatta kuitenkaan niistä asioista, jotka todella askarruttavat häntä. Kaunis, vähäeleinen novelli, sivumääräänsä suurempi.\nNovellissa Rosie Gets a Soul melkein 30-vuotias Rosie jättää huumeet ja diileripoikaystävänsä ja aloittaa uran koristetaiteilijana. Taiteilijaystävä Jamie opettaa hänelle alan alkeet. Rosie on aluksi sitä mieltä, että ei osaa maalata riittävän hyvin.\n"You think anyone can do it because you can do it," Rosie said.\n"Wrong," Jamie said. "I think anyone can do it because anyone can do it. Especially the easy parts, which I'm going to show you, foolproofily, how to do. Look, how do you think people get to be able to do a thing? First they pretend they can do it, and then they do it, and then they can do it."\nTuo yllä oleva keskustelu oli ihan pakko lainata tähän, sillä kävin aivan samansisältöisen keskustelun viime keväänä kolmasluokkalaisen oppilaani kanssa. Aiheena oli englannin kielen sanojen oppiminen.\nNovellissa All Around Atlantis sama ajatus sanotaan suunnilleen niin, että jos haluat oppia jotain, mitä et jo osaa, sinun on annettava itsesi muuttua. Tässä novellissa käsitellään Euroopasta toisen maailmansodan takia Yhdysvaltoihin saapuneitten ihmisten yrityksiä saada kiinni elämästä. Atlantis viittaa kadonneeseen eurooppalaiseen menneisyyteen, johon ei ole paluuta.\nAll Around Atlantis -kokoelman sävy on surumielinen mutta rohkaiseva. Elämä ei ole osoittautunut sellaiseksi kuin on toivottu, pettymyksiä ei voi väistää - tästä huolimatta ihmiset tulevat toimeen. Otamme elämämme haltuun muistin avulla.\nTätä täytyy saada lisää: tilasin Deborah Eisenbergin uusimman, viime vuonna ilmestyneen kokoelman Your Duck Is My Duck. Voiko kirjalla houkuttelevampaa nimeä ollakaan?\nLähettänyt Hannu / Prosperon kirjahylly klo 13.25\nTunnisteet: Eisenberg Deborah\nMarcel Proust: Sodoma ja Gomorra I - II\nAldiss Brian (1) Amis Kingsley (1) Amis Martin (1) Atwood Margaret (1) Aymé Marcel (2) Baker Nicholson (2) Ballard J.G. (1) Banville John (1) Barnes Julian (1) Baylis Sarah (1) Bowen Elizabeth (1) Bowles Paul (1) Bradbury Malcolm (1) Brookner Anita (2) Capek Karel (1) Carle Eric (1) Carter Angela (1) Cervantes Saavedra Miguel de (1) Coetzee J.M. (3) Conrad Joseph (1) Donleavy J. P. (1) Dürrenmatt Friedrich (1) Döblin Alfred (1) Eisenberg Deborah (1) Englund Peter (1) Enquist Per Olov (1) Envall Markku (1) Euripides (1) Flaubert Gustave (1) Fox Paula (3) Franzen Jonathan (1) Frayn Michael (1) Gardam Jane (1) Gardner John (1) Gayford Martin (1) Haahtela Joel (1) Happonen Kaisa (1) Harrison Jim (2) Hartley L. P. (1) Hawkes John (1) Holappa Pentti (1) Hughes Ted (1) Hurme Juha (2) Illyés Gyula (1) Jacobson Howard (1) Jalonen Olli (1) Jääskeläinen Pasi Ilmari (1) Kavanagh Dan (1) Keskisarja Teemu (1) Kilpi Eeva (1) Krohn Leena (1) Lassila Maiju (1) Lehtonen Joel (1) Leskisenoja Eliisa (1) Lewycka Marina (1) Malamud Bernard (1) McEwan Ian (1) Mills Magnus (1) Mäkelä Matti (1) Mörö Mari (1) Nicholl Charles (1) Nothomb Amélie (1) Oates Joyce Carol (1) Oksanen Aulikki (1) Ollikainen Aki (1) Plath Sylvia (1) Potter Marian (1) Pratchett Terry (3) Proust Marcel (7) Pulkkinen Matti (1) Russell Karen (1) Saramago José (1) Sariola Esa (1) Saunders George (2) Scholes Robert (1) Sillanpää F.E: (1) Simenon Georges (2) Smiley Jane (1) Smith Lane (1) Soldan-Brofeldt V. (1) St Aubyn Edward (1) Tamminen Petri (1) Tervo Jari (1) Tremain Rose (1) Turgenjev Ivan (1) Unsworth Barry (1) Vargas Llosa Mario (1) Vasko Anne (1) Wain John (2) Walliams David (1) Warner Sylvia Townsend (1) Westö Kjell (1) Williams Diane (1) Williams Joy (1) Wodehouse P. G. (1) Woolf Virginia (1) Zweig Stefan (1) Östergren Klas (1)


tuttuyrittaja.fi – Tue paikallista\nTuttu-tunnus kertoo paikallisesta palvelusta.\nTuttu-sivustolta löydät paikallisia lähipalveluita. Tee merkityksellinen teko ja lisää paikallisten palveluiden käyttöä.\nPaikallinen palvelu kertoo elinvoimasta ja se on meidän kaikkien yhteinen teko.\nSinä ja minä rakennamme yhdessä elinvoimaa ja hyvinvointia.\nTuttu-lahjakortti on koko rahalla mahdollisuuksia! Ostamalla Tuttu-lahjakorttikaupasta sähköisen lahjakortin, on saajalla kymmeniä mahdollisuuksia valita, missä hän sen käyttää ja millaisiin palveluihin. Tuttu-lahjakortti käy kaikissa Tuttu -jäsenliikkeissä.\nYlypiästi paikallinen yrittäjä!\nMe ollaan rohkiasti ylypeitä paikallisuuvesta!\nAutetaan asiakkaita käyttämän paikallisia palaveluita. Tuuppa mukkaan paikallisten palaveluitten verkostoon.\nPaikallisen palavelun menestys on meijän kaikkien menestys. Paikallisten palaveluitten löytyminen yhestä ja samasta paikasta helepottaa ostamista. Tuttu-lahajakorttikauppaki on kaikkien tuttujen asiakkaitten ja yrittäjien kauppapaikka.\nTuttu haluaa tarjota kaikille paikallisille yrityksille koosta tai toimialasta riippumatta mahollisuuven viestiä asiakkaille olevasa aijosti paikallinen toimija Tuttu- tunnuksella.\nYhteisön tehtävä on varmistaa, että Tuttu -tunnus ja sen viesti paikallisesta yrittäjyyvestä tullee paikallisille ja paikkakunnalla piipahtajille tutuiksi markkinoinnin, tapahtumien ja medianäkyvyyen avulla.\nJokainen jalka ansaitsee sopivan kengän – ErgonoVita\nLue lisää ajankohtaisia tästä\nPyydä tarjous paikalliselta yrittäjältä\nTarjouspyyntölomakkeella on mahdollista saada tarjouksia palkallisilta toimijoilta. Tuttu-yrittäjä sivuilta löydät kymmenien eri toimialojen edustajia, ja voit pyytää tarjouksen erilaisista palveluista.\nOlipa kyseessä sitten kodin tai yrityksen hankinnat, niin aina kannattaa pyytää tarjous paikallisilta yrittäjiltä. Todennäköisesti Tuttu-yrittäjien joukosta löytyy paikallisia toimijoita, jotka tarjoavat tarvitsemanne tuotteet ja palvelut lähelläsi kilpailukykyiseen hintaan.\nYrittäjät yhdessä vahvempia\nTuttu-yrittäjä jäsenyys tekee yrityksestä näkyvän ja helposti paikalliseksi tunnistettavan. Oulun Yrittäjien jäsenyys tarjoaa tukea ja edunvalvontaa yrittäjille. Oulun Yrittäjien jäsenenä saat merkittävän edun Tuttu-yrittäjä jäsenmaksusta.\nSuomen Yrittäjät on pienten ja keskisuurten yritysten etu- ja palvelujärjestö, jossa yrittäjien ja yritysten asioihin vaikutetaan ja otetaan kantaa kolmella tasolla: valtakunnallisesti, alueellisesti ja paikallisesti. Oulun Yrittäjät on Suomen Yrittäjien paikallisyhdistys ja osa Pohjois-Pohjanmaan alueyhdistystä. Suomalaisten yrittäjien oma etujärjestö tekee jatkuvaa työtä parantaakseen yrittäjien asemaa ja yrittäjyyden olosuhteita Suomessa.


Tornion ja Meri-Lapin elinkeinoelämä vilkastuu – viimeisimpänä uutena tulijana Puuilo investoi Tornioon | Business Tornio\nTornion ja Meri-Lapin elinkeinoelämä vilkastuu – viimeisimpänä uutena tulijana Puuilo investoi Tornioon\nTornion ja Meri-Lapin alueen kilpailukyky vahvistuu entisestään, kun alueelle sijoittuu uusia merkittäviä toimijoita. Viimeisin uusi tulija, Puuilo, kiinnostui Tornion seudun potentiaalista ja investoi nyt alueeseen. Puuilo rakennuttaa toimitilat Tornion Torppiin Muuntamonkadulle.\nBusiness Tornion toimitusjohtaja Marko Alamartimo on iloinen siitä, että alueen kilpailukyky jatkaa tasaista kasvuaan uusien toimijoiden myötä. Alamartimo ja Business Tornio ovat käyneet tiiviitä keskusteluita Puuilon johdon kanssa yrityksen sijoittumisesta Tornioon jo lähes kahden vuoden ajan. Torstaina Puuilon julkistama sijoittautuminen Tornioon onkin sitkeän ja kannattavan työn tulosta.\n“Keskustelyhteys on pidetty auki siitä asti, kun Puuilo ilmaisi kiinnostuneensa Torniosta sijoittautumisalueena. Tämän vuoden aikana Tornion erityispiirteet – suuri ja tasainen raja-alueen mahdollistama liikennevirta, Suomen ja Ruotsin ostovoimainen väestö, Tornion seudun edullinen liiketoimintaympäristö ja hyvät liiketoimintapaikat – nousivat keskusteluissa keskiöön. Uskon, että Business Tornion aktiivisuus ja hyvä keskusteluyhteys auttoivat varmistamaan, että Puuilo sijoittautuu Tornioon”, Alamartimo kertoo.\nAlamartimon mukaan Puuilon toimitila- ja tonttietsinnät keskittyivät yksityisomistuksessa oleviin toimitiloihin ja tontteihin. Muuntamonkadulle rakentuva uusi Puuilon toimitila valmistuu vuoden 2022 loppuun mennessä ja työntekijöiden rekrytointi aloitetaan ensi syksynä. Puuilon toimitusjohtaja Juha Saarela kiittelee Business Torniota aktiivisuudesta ja alueen tuntemuksen jakamisesta alueesta kiinnostuneille yrityksille.\n“Business Torniolla oli aktiivinen rooli tilanteen kartoittamisessa ja edesauttanut kauppapaikan löytymistä meille. Tornio on meille hyvä sijoittumispaikka suurten liikennevirtojen takia, jotka syntyvät kaupungin sijainnista matkailuliikenteen risteyksenä. Uuden myymälämme sijoittuminen muiden kauppojen läheisyyteen on tekijä, joka auttaa yhtä lailla meitä kuin muita Torpin alueen toimijoita”, Saarela summaa.\nRuotsin läheisyys tarjoaa mielenkiintoisia mahdollisuuksia yrityksille\nTornion sijainti Suomen ja Ruotsin rajalla tarjoaa Marko Alamartimon mukaan mielenkiintoisia mahdollisuuksia yrityksille kautta linjan. Niin myös Puuilolle, vaikka se ei kuitenkaan ollut Puuilon Juha Saarelan mukaan ratkaiseva tekijä sijoittumisessa Tornioon.\n“Meidän liiketoiminnallemme on merkitystä sillä, että olemme liikenteellisesti vilkkaalla paikalla, johon tullaan. Torpissa olemme paikalla, missä näymme ja missä on jo valmiiksi liikennettä. Meidän liiketoimintamme ei perustu matkailijoiden liikennevirtaan, mutta meidän tarjontaamme kuuluu myös paljon matkailijoille sopivia tuotteita. Ruotsin raja ja Haaparannan läheisyys tarjoavat meille kuitenkin erinomaisen mahdollisuuden seurata, miten Haaparannan ja muiden kaupunkien kuluttajat löytävät meidät Torniosta”, Saarela sanoo.\nMarko Alamartimo toimitusjohtaja, Business Tornio 040 025 1350 marko.alamartimo@tornio.fi\nJuha Saarela toimitusjohtaja, Puuilo Oyj 050 409 7641 juha.saarela@puuilo.fi


Marsalkka Mannerheimhttps://www.is.fi/haku/?query=mannerheim sai jatkosodan alussa lokakuussa 1941 tietää, että presidentti Risto Ryti https://www.is.fi/haku/?query=risto+rytioli järjestämässä päämajassa päivälliset. Mannerheim uteli komento-osaston päälliköltä Wiljo Tuompolta https://www.is.fi/haku/?query=wiljo+tuompoltaja puolustusministeri Rudolf Waldeniltahttps://www.is.fi/haku/?query=rudolf+waldenilta, mistä voisi olla kyse. Kumpikaan ei kertonut. Walden selitti vain että kyseessä oli yksityisasia.\nMannerheim ja Walden olivat hyviä ystäviä ja marsalkka arveli tämän olevan niin utelias, että tietäisi varmasti. Ylipäällikköä harmitti, että missään asiassa toimittiin hänen selkänsä takana. 8. lokakuuta Mannerheim sitten sai arvaamansa kunnianosoituksen. Hän sai omaa nimeään kantavan Mannerheim ristin. Mannerheimista tuli 18. Mannerheim-ritari.\nTsaarin upseerien ystävyys\nUudessa kirjassa Marski ja hänen varjonsa (Docendo) Keijo K. Kulhahttps://www.is.fi/haku/?query=keijo+k.+kulha arvioi, että Mannerheimista kunnianosoitus oli epämiellyttävä. Hän kuitenkin hyväksyi sen kunnianosoituksena koko sotakoneistolle.\nKulhan kirja kertoo Mannerheimin ja kenraali Waldenin vuosikymmeniä kestäneestä läheisestä yhteistyöstä ja ystävyydestä.\nMannerheim ja Walden tutustuivat sisällissodan aikana, jolloin Walden toimi valkoisen armeijan etappipäällikkönä.\nVaikka heillä oli ikäeroa vuosikymmen, yhdistäviä asioita löytyi. Walden oli käynyt Haminan kadettikoulun, josta Mannerheim oli saanut potkut ennen sotilasuraansa Venäjällä. Waldenin oma sotilasura tsaarin armeijassa katkesi, kun hän kieltäytyi osallistumasta kutsuntojen toimeenpanoon sortovuosina. Sen jälkeen hänestä tuli liikemies ja Suomen tärkeimpiä paperitehtailijoita.\nSisällissodan jälkeen Waldenin ja Mannerheimin läheinen yhteistyö jatkui politiikassa ja lähekkäin toisiaan Kaivopuistossa asuneet miehet tapasivat usein. He olivat herkkusuita, jotka kutsuivat toisiaan päivällisille ja vaihtoivat reseptejä.\nSekä Mannerheimia että Waldenia pidettiin etäisinä, mutta keskenään he tulivat keskenään toimeen, vaikka Walden aina katsoikin Mannerheimia ylöspäin.\nViimeinen palvelus marskille halvaantuneena\nViimeisen palveluksensa Mannerheimille Walden teki halvaantuneena sairasvuoteella. Sotavuodet olivat hänelle kovia, kaksi hänen pojistaan kuoli asepalveluksessa. Walden oli mukana Moskovan rauhanneuvotteluissa vuonna 1944 ja sai jännityksestä lievän halvauksen. Walden toipui, mutta sai pian uuden kohtauksen, joka vei hänen puhe- ja liikuntakykynsä lähes kokonaan.\nSotasyyllisyystutkinnan aikana selvitettiin myös Mannerheimin osuutta tapahtumiin. Myös Waldenia kuultiin, vaikka hän pystyi vastaamaan vain ”jaa” , ”ei” tai ”nej”. Hän kuitenkin puolusti marsalkan toimia. Mannerheimia vastaan ei nostettu syytettä.


Tasohiomakone — Klingspor Hiomateknologia\nTasohiomakone https://www.klingspor.fi/tietoa-hiomisesta/tasohiomakone https://www.klingspor.fi/@@site-logo/logo.png\nTasohiomakoneeksi kutsutaan kädessä pidettävää, sähkö- tai paineilmakäyttöistä hiomakonetta. Sen\nerikoisuus on epäkeskisesti laakeroitu suorakulmainen vauhtilevy, joka liikkuu kehämäisesti.\nHiomaväline kiinnitetään vauhtilevyyn joko puristamalla tai tarrakiinnityksellä. Kun hiomaväline valitaan\noikein, tasohiomakone soveltuu esim. kovan tai pehmeän puun hiontaan karkeasta aina hienohiontaan saakka. Pölyn poistaminen imurilla takaa turvallisen työskentelyn ja mahdollisimman vähän terveydelle haitallista hiomapölyä.\nKlingsporilla on kattava varastovalikoima tarrakiinnitysliuskoja ja rullahiomapaperia tasohiomakoneisiin.


A GRID. Aalto Innovation Scout projekti. TEKES Innovation scout -jamboree, Finding Paths -tilaisuus, Turku - PDF\nDownload "A GRID. Aalto Innovation Scout projekti. TEKES Innovation scout -jamboree, Finding Paths -tilaisuus, Turku"\n1 A GRID Aalto Innovation Scout projekti TEKES Innovation scout -jamboree, Finding Paths -tilaisuus, Turku Marika Paakkala Aalto Start-Up Center Aalto yliopisto\n2 Uudenlaisen Aalto Start Up Center 2.0:n profilointi Aalto Innovation Scout projektin tavoite on yliopiston liiketoiminnan kehittäminen tutkimuksessa luodun uuden tiedon sekä osaamisen levittämiseksi yhteiskuntaan sekä elinkeinoelämään. Projektin toimenpiteet tähtäävät teknologiansiirron ja tilaustutkimuksen kehittämiseen ja laajentamiseen sekä tutkijoiden yrittäjyyden edistämiseen. Projektissa tähdätään Aalto-yliopiston hautomotoiminnan kehittämiseen ja laajentamiseen sekä Aaltoyliopistokiinteistöjen vuokraus- ja palveluliiketoiminnan kehittämiseen Otakaari 5:een perustettavassa A GRID -kasvuyrittäjyyskeskuksessa. Aalto Start-up Centerin toimintamallia kehitetään tiiviimpään yhteyteen Aalto-yliopiston tutkimuksen kanssa. Konseptoidaan ja pilotoidaan uudenlainen kiinteässä yhteydessä tutkimukseen toimiva Aalto Start- Up Center 2.0 kiihdyttämöympäristö ja palvelukonsepti. Yhteiskäyttöisten assettien ja käyttäjätukipalveluiden määrittäminen ja saatavuuden kehittäminen Aalto Space -sovelluksen välityksellä, mobiilimaksaminen ja mahdollisuus luoda yrityskäyttäjille omia tunnuksia ja käyttöoikeuksia.\n3 rt and esign ampus Laajalahden Bay Area Helsinki city Innovation ecosystem Meilahti Health Capital Ruoholahti Business District Aalto city Keilaniemi Business Park Otaniemi Innovation Hub A GRID Espoo Innovation Garden\n4 A GRID-projektin työpaketteja Aallon tutkimusinfrastruktuurien yhteiskäyttö. Aalto-yliopiston innovaatioekosysteemin ja teknologioiden läpinäkyvyyden ja sisältöjen visualisointi. Aalto-yliopiston osaamisen sekä osaajien ja yritysten match-making innovaatioagenttien tuella. Muotoilun tehokkaampi hyödyntäminen teknologiakehityksessä ja sen kaupallistamisessa. Innovaatioekosysteemin kansainvälistyminen.\n5 Aallon tutkimusinfrastruktuurien yhteiskäyttö Yliopiston infrastruktuurit ovat ensisijaisesti tutkimustoimintaan tarkoitettuja. Laitteistot soveltuvat kuitenkin myös uusien teknologioiden kaupallisen hyödynnettävyyden testaamiseen ja yritysten tarpeisiin. Infrastruktuurien avaaminen on erityisen tärkeää pienille ja kasvaville yrityksille, jotka voivat näin löytää parhaat teknologiat ilman omia investointeja\n6 Aalto-yliopiston innovaatioekosysteemin ja teknologioiden läpinäkyvyyden ja sisältöjen visualisointi Osana Aalto-yliopiston teknologiansiirron kehitystä pyritään löytämään tehokas tapa esittää kehitettyjä teknologioita ja innovaatioita. Aalto-yliopistossa vieraileville ja Aaltoyliopiston kanssa yhteistyötä tekeville pääomasijoittajille sekä yritysten edustajille visualisoidaan tulevat ja ajankohtaiset kaupallistettavat teknologiat. Tämän lisäksi olemassa olevat startupit voivat ratkaisun avulla löytää uusia kontakteja.\n7 Aalto-yliopiston osaamisen sekä osaajien ja yritysten match-making innovaatioagenttien tuella. Innovaatioagentit ovat lisänneet tietoisuutta laitoksilla ja etsineet tutkimustuloksia, joilla on kaupallista potentiaalia. Match-making -toiminta vahvistaa elinkeinoelämän tarpeiden ja julkisen tutkimuksen kohtaamista sekä tutkijoiden tietoisuutta tutkimuksen kaupallisesta potentiaalista ja yrittäjyydestä.\n8 Muotoilun tehokkaampi hyödyntäminen teknologiakehityksessä ja sen kaupallistamisessa. Muotoilu- ja teknologiaosaamisen yhdistämisellä on mahdollista synnyttää uudenlaisia tutkimusavauksia, tuotteita (sekä materiaalisia että immateriaalisia) ja niihin liittyvää palvelutoimintaa. Luodaan prosessi, jonka avulla voidaan tunnistaa sellaisia tekniikan keksintöjä ja/tai tutkimussisältöjä, joita muotoiluosaaminen voisi erityisesti vahvistaa ja etsiä teknologiaosaajia muotoilun kontekstissa syntyvien tutkimus-, tuote- ja palveluideoiden toteuttamiseen löytää Aalto-yliopiston sisältä täydentävä osaaminen ja toimija mukaan projektiin\n9 Innovaatioekosysteemin kansainvälistyminen. Aalto-yliopistolla on pitkä ja laaja yhteistyön perinne suomalaisten yritysten kanssa tutkimusprojekteissa sekä teknologian ja osaamisen siirrossa. Tavoitteena on laajentaa vastaavaa yhteistyötä myös kansainväliseen yrityskenttään.\n10 Development of new concept: A GRID A GRID: Avajaiset 2017 Tiloja startupeille ja pienille ja luovien alojen yrityksille Työpajoja prototyypeille ja piloteille Temaattisia kiihdyttämöjä Startup-yhteisö Tukipalveluita ja yrityksiä Ovi kampuksen infrastruktuureihin Aalto Start-Up Center 2.0\n11 rt and esign ampus Laajalahden Bay Area Helsinki city Innovation ecosystem Meilahti Health Capital Ruoholahti Business District Aalto city Keilaniemi Business Park Otaniemi Innovation Hub A GRID Espoo Innovation Garden


S3 Diplomatia - Page 8\n11-05-2016, 07:31 PM #71\nOriginally Posted by Jmlbohem\nJaa, olen vissiin lukenut sitten nelosen voittopuheita vaan, kun tuntuu, että Jimb00 on joka paikassa, sori\nMitä taas tulee tohon viime runin liaan, niin laskinhan minä sinutkin mukaan - sanoin, että siinä yhdistyi kolme "pikku" possea - yksi niistä oli sinun Leipäjonosi arvon Ilkeä tohtori aka Presidentti Lantti Pörrin enkelit, Idle ja Leipäjono, siis. Mut se menneistä, katellaan nyt eteenpäin, päivä kerrallaan. Mä en ole niin piireissä, että tietäisin, mitä tuolla C.L.D:n leirissä tapahtuu, mutta meidän suunnalla yritetään täs pikku hiljaa uutta liittoa yhdistää toimivaksi yksiköksi, toivottavasti siinä onnistuenkin. Kivirekeä en kuitenkaan lähde nyt väkisin vetämään - liiton jäsenten on otettava vastuu siitä, että homma toimii, ja liidujen tehtäväksi jää tehdä tällaisia siirtoja, jotka mahdollistavat voiton tavoittelun (kaikki eivät ole suuria sotureita, kuten sinä Lantti ), vaikka C.L.D ja AA sen viev..., no prkl, veisivätkin\nNo liahan koostui loppupeleissä 4 pienestä possesta, ja tän takia ajattelin että jätit sen viimeisimmän osian (leipäjonon) pois. Sehän koostui liitoista Last Kings, Angels, Idle sekä lopussa leipäjonosta.\nMutjooh, enköhän nyt riittämiin korjannut.\n11-10-2016, 11:31 PM #72\nVuorossa jälleen Bemarimiehen viiltävä analyysi servun tilanteesta:\nAloitetaan perinteisesti statseista:\n1. C.L.D 22250137\n2. IIK! 22197667\n3. AN 17003639\n4. AA 8847680\n5. KTK 7175556\n6. VoHiYo 2163039\n7. D.H 59028\n8. Quu 25601\n9. VP 15282\n10. ULI 6457\nPulut odotetusti dominoi raidilistaa... Hyvänä kakkosena IIK! ja kolmantena AN... Mielenkiinto kohdistuu 6-7 väliin... Tässä luulisi vähintäänkin olevan Thongin vaan eipä näy...\nJoko Thongissa on pari superfarmia tai sitten siellä ei raidata ollenkaan.\nSitten mielenkiintoisempiin tilastoihin:\n1. AN 92147\n2. IIK! 72361\n3. QQ 71446\n4. THONG 37190\n5. AA 23038\n6. PA 13767\n7. C.L.D 8858\n8. VoHiYo 2844\n9. Kiira 2001\n10. ULI 1847\n1. IIK! 126206\n2. QQ 36416\n3. THONG 27785\n4. C.L.D 13346\n5. AA 11780\n6. AN 10834\n7. PA 7450\n8. Kiira 2062\n9. ULI 1558\n10. dhimas 253\nÄkkiseltään huomio kiinnittyy AN ja IIK! leireihin jotka tilastoiden valossa ovat mättäneet eniten. Keskenään??? Kuka tietää...\nMikäli näin on, voisi luulla että pisteiden valossa AN on ollut ottavana osapuolena...\nMutta pikainen vilkaisu tramppiin taas kertoo toista kieltä.\nTrampin mukaan taisto näyttää vähintään tasaiselta ellei jopa AN:n eduksi.\nMikäli jollain asiasta tarkempaa tietoa niin korjatkoon...\nJa faktejahan on jäljellä hakematta vielä vaikka kuinka paljon...\nIIK! näyttäisi olevan vahvoilla mitä fakteihin tulee mutta tilanne elää...\nVilli huhu kertoo että AN olisi joutumassa kahden rintaman sotaan... Mikäli siis on jo sodassa IIK!:n kanssa... Mutta kuka on kolmas pyörä tässä hiirileikissä??? Sitä Bemarimies ei paljasta tässä vaiheessa...\nLast edited by Bemarimies; 11-10-2016 at 11:37 PM.\n11-11-2016, 09:08 AM #73\nMikäli se on liitto, missä pugistara pelaa, niin eipä kyseistä liittoa varmaan voi ottaa edes tosissaan. Tällöin voitaisiin laskea, että pysyy yhden rintaman sotana. Taso kuitenkaan ei kovin kova voi olla, jos noin löysällä seulalla on tilei liittoon otettu.\n11-11-2016, 01:23 PM #74\nTaitaa olla presidentti lantilla menny vanhat servut tunteisiin...\nMutta siis mitä tulee tuohon kahden rintaman sotaan, luotettavan lähteen mukaan niin tulee tapahtumaan jos ko. liitosta löytyy uskaliaita ajajia.\nLast edited by Bemarimies; 11-11-2016 at 01:25 PM.\n11-11-2016, 02:09 PM #75\nJoo nytte kuule pakko sannoo että IIK on ehkä näitä voittaja väkkee Ku vähän ainaki siltä näyttää tääl missä pellaankin. Mutta katotaanpa tässä pikku hilijaa että miten servu etenee iha lueskelemalla pugistaran kymmeniä allyja samasta aiheesta\n11-11-2016, 02:20 PM #76\nMiten ne vanhat runit menis tunteisiin, kerta en ole (onneksi) samassa liitossa kanssas ollu. Kuitenkaa et koskaan oo mittää saanu aikaan (paitsi munittuu sotist ja silti jonottaa hitaammi mitä ilma sotist pelkil normeil jonottaes)\nMyönnettäköön, että mikäli olisin kanssasi samas liitos pelannu, olis varmasti mennyt aika helvetin kovaa tunteisiin.\n11-11-2016, 03:54 PM #77\nKuitenkaa et koskaan oo mittää saanu aikaan\nHaha... Sama laulu servusta toiseen... Vaiha jo levyä\nMitäs sä sitten oot saanu aikaan???\nMitään mainittavaa en oo havainnut\nMutta katotaanpa tässä pikku hilijaa että miten servu etenee iha lueskelemalla pugistaran kymmeniä allyja samasta aiheesta\nSe pitää kirjotella ku ei mene perille ja ei mee sittenkään...\nJa mitä tulee sun katteluus ni mitään muutahan sä et oo tähä saakka servulla tehnykkään...\nEipä siin. Kukin tyylillään. Lantti voittaa yksinään koko servun ja IcyTower kattelee neljän kylän voimin mitä servulla tapahtuu.\n11-11-2016, 05:25 PM #78\nYllättävän oikeassa olet, että voin yksinään voittaa runin. Ihan yksinään en kyl viime runilla hakannu nissee (7 vs 150?) mutta kyllä sen aika lähelle silti voi laskea. Kysy vaik lisätietoi nisselt, se varmaan näkee vieläki painajaist siit ko joutu minnuu vastaa.\nJa btw, minä olin tuol 7 tilin rykelmässä solona liidaas ja nisse oli tuol 150 tilin rykelmäs useamman liidun kans liidaas. (ok, ei missää kohtaa päässy kerralla 150 tilii, mut lasken kaikki deletyt yms tilit mukaa nii np)\n11-11-2016, 09:27 PM #79\nKahdelle edelliselle; Jaksatta tääl diplos vääntää kokoajan jostai vanhoista servuista. Mitä jos pitäsittä ajatukset ominanne tai purkasitta niit ihan omassa vanhojen servujen muistelois?\n- Ei sillä, kaikki kirjoittelu servusta jolla ei tapahdu mitään voitaneen laskea plussaksi?\nMulla ei oo kyllä tarjol mitään viiltävää analyysiä servun tilanteesta, jossa aktiivisia liittoja on(kuulemma) alle 5, koska sekä AN että THONG näyttää molemmat tyytyvän farmiliiton statukseen. Jäämme odottelemaan muutoksia liitto tilanteessa.\nYhtään mitään koko servulla ei oo viel tapahtunu, muutamaa deleattia lukuunottamatta ja yhtä monta surkeaa pakitusta niitä vastaan. Josko servu jossain vaiheessa edes alkaa vai simssaako kaikki koloissaan tyytyväisenä natut voittoon?\n11-11-2016, 10:36 PM #80\nTätä voit kysyä ystävältämme Lantilta aka Ilkeä Tohtori joka tuntuu olevan fiiliksissä kun on kerran onnistunut voittamaan Nissen.


RTW with family Forsman: toukokuuta 2014\nJa tarina jatkuu. Uusi hotelli oli siis varsin mukava vanhaan verrattuna jo sijaintinsa ja ennenkaikkea asiakaspalvelun puolesta. Jälkimmäinen viikko vierähti myös sukellusten, laavatunnelien, kraatereiden, kilpikonnien, tortuga bayn, Aaronin synttäreiden ja uusien unikaverien hankkimisen parissa.\nMuuton suoritettuamme päätimme lähteä jälleen patikoimaan kohti Tortuga Bayta. Reppu täyteen keksejä, maskeja, snorkkeleita ja vettä ja tassua toisen eteen. Alkumatka menikin ihan mukavasti kunnes eilinen oksennussankari kertoi, ettei voi oikein hyvin. Aaron jäi äitin kanssa hiukan huilaamaan ja me jatkoimme Henkan kanssa matkaa miehissä ajatellen, että kyllä ne meidät kiinni saa. Ei saanut. Sen sijaan puolen tunnin kuluttua Jeesuksen näköinen kaveri liiteli polun yllä kohti meitä ja huusi: "Amigo!!!" Saavutettuaan meidät hän kertoi että toinen pojistani voi ilmeisesti hiukan huonosti ja että meidän pitäisi kääntyä takaisin. Selvä homma! Eikun täyskäännös vasempaaaaaaan……… päin ja kohti oksennussprinkleriä. Hetken kuluttua saavuimme sairastuvalle ja siellähän se lakananvalkea Aaron odottelikin iloisena äiskän kanssa. Ei tainnut se eilinen sittenkään olla merisairautta. Huilailimme hetken polun reunalla ja odottelimme josko pikkumiehen olo hiukan paranisi. Siinä odotellessa seurailimme lintuja ja ne seurasivat meitä. Eräs laji, jonka ristimme Galapagoksenvarpuseksi, oli varsin tuttavallisella tuulella ja ilmeisesti pesävärkkiä vailla. Tyyppi lenteli sen kummempia kyselemättä nokkimaan meidän hiuksiamme. Tai voihan olla että se oli vain avulias ja päätti nokkia kaikki täit päistämme…\nKraaterita, maakilpikonnia ja tunnelia varten otimme kylältä taksin ja suuntasimme kohteeseen. Nuo kuopat sijaitsevat, yllätys yllätys, lähes keskellä saarta jonne on noin puolen tunnin ajomatka. Taksikuski veloitti reissusta 40$ ja se piti sisällään myös visiitin kilppareita ja laavatunnelia ihmettelemään. Kyseessä on siis varsin yleinen yhdistelmä niistä harvoista reissuista joita turisti voi saarella tehdä ilman virallista opasta. Kraaterit olivat komeita ja käsittämättömän kokoisia. Ei pysty tajuamaan sitä voimaa jolla laava on aikanaan tuolta reiästä tursunnut.\nKilpparit ja tunneli puolestaan sijaitsevat hiukan "päätiestä" sivussa ja ne ovat siellä niinsanotusti vapaana, eli oikeassa elinympäristössään. Kyseessä ei siis ole eläintarha vaan jonkun omistama tontti jolla kilpparit asuvat. Ilmaista tämäkään ei tietenkään ole vaan maanomistajan huudeilla klompsiminen maksaa 4 taalaa per nenä. Samalla tontilla sijaitseva tunneli oli oikein valaistu ja samalla ainakin minun mielestäni pilattu. Loisteputkien loisteessa tuo paikka ei oikein tuntunut kovinkaan vaikuttavalta. Hieno se oli silti mutta se jokin kuitenkin jäi puuttumaan.\nTällä viikolla kohdalle osui myös hieman suojaisampi sukelluskohde jossa pojatkin pääsivät hyppäämään veteen. Läheinen ranta oli täynnä merileijonia ja meidän saapuessa paikalle, tuntui kuin ne kaikki olisivat tulleet leikkimään kanssamme. Siellä sitä oltiin sulassa sovussa merileijonien kanssa niiden pitäessä meitä pilkkanaan uimataitojensa ja nopeutensa kanssa. Mieletöntä!\nKävimme myös Las Grietas nimisellä kanjonilla jonne pääsystä varoiteltiin että on oltava hyvät kengät ja hyvä kunto jotta pärjää kivikkoisella ja mäkisellä polulla. Nivvarmaa! Kusiluistimet jalkaan ja menoksi. Aluksi piti ottaa taksivene sataman toiselle puolelle josta vajaan kahden kilometrin patikkaretki alkaisi. Polku oli hyvä ja jossain välissä loppupäässä saattoi joku pieni mäkikin olla. Kivikkoa oli joo ja pojat pelasivat "ei saa jalat koskea maahan" peliä. Mahtaako tuo peli muuten kulkea jotenkin geeneissä kun en minä sitä ainakaan ole opettanut ja muistan itse harrastaneeni samaa pikkunaperona? Yhtä kaikki, polku oli helppo. Kehotukset vaelluskengistä ja hyvästä kunnosta ovat joko vanhaa tietoa tai sitten kanjonilla on käynyt perus Amerikkalainen kaduntallaaja joka on haastanut luonnonpuiston oikeuteen kun ei jaksanut raahata ruhoaan loppuun asti. Perillä odotti hieno kanjoni jonne voi hypätä arviolta 15 metrin korkeudesta tai kävellä rappusia pitkin. Emme hypänneet! Joku paikallinen teki mallihypyn tyttöystävälleen. Tarina ei kuitenkaan kerro kävikö herralla myöhemmin flaksi. Toivottavasti! :)\nToiseksi viimeisen päivän vietimme Tortuga Baylla ja tällä kertaa pääsimme perille asti ilman oksentelua. Mennessä tuntui hauskalta katsella ihmisiä ihmettelemässä iguaaneja jotka nousevat merestä rannalle lämmittelemään. Noi on niiiin nähty, taisi joku seurueemme pienimmistä ohimennen tokaista. :) Perillä luvassa oli perusmeininkiä eli snorkkausta, aurinkoa ja majanrakennusta. Majanrakennus tosin oli hieman yksipuolista Aaronin ollessa majan kuningas ja komennellessa Henkkaa hakemaan rakennustarvikkeita aina vain kauempaa ja kauempaa. Kuinka joku saattaa olla tuollainen? Itselle ei pikkupoikana tullut mieleenkään sulloa selkäreppua täyteen kiviä ja sanoa omalle rakkaalle pikkuveljelle että pääset mukaan hiihtoretkelle jos kannat mun repun…\nNoutakaa minulle lisää materiaalia\nJa lopuksi tietenkin taistellaan\nViimeinen päivä oli Aaronin syntymäpäivä. Olimme pitäneet Herraa jännityksessä emmekä olleet kertoneet milloin synttärit ovat. iPadit kun olivat pannassa lähes kaksi viikkoa ja mies ei päässyt näkemään monettako päivää milloinkin elettiin. Hah! Olimmepa inhottavia! Juhla-aamu alkoi luonnollisesti serenaadilla sankarille ja lahjojen jakamisella. Lahjoja olimme haalineet matkan varrelta Floridasta ja Panamasta sekä kaiken muun pikkutilpehöörin löysimme edellisenä iltana paikallisesta synttärikaupasta. Lahjojen avaamisen jälkeen siirryimme aamiaiselle ja vuorossa oli kakkua ja kokista. Aaronin kortissa luki että hän saa olla tänään kuningas ja päättää mitä tehdään. Ensimmäinen ehdotus oli että pelataan monopolia! Aaaaaarrggghhhhh! Pakko se kai sitten on! Alamaiset saivat kuitenkin suostuteltua kuninkaan siirtämään pelihetken illemmaksi. Aamupäiväksi kuningas määräsi meidät leikkipuistoon ampumaan lahjaksi saamillaan pyssyillä ja lounaaksi hän määräsi meidät hodarille. Oli muuten karmein hodari ikinä!!! Illemmalla pelattiin sitten monopolia ja syötiin karkkia. Aaron voitti jostain syystä koko pelin ja Henkka tuli toiseksi kauhean porun saattelemana. Jotenkin tuo häviö tai edes toiseksi tuleminen ei ole koskaan kuulunut kummankan pojan suosikeihin.\nNiin ja olihan se äitienpäiväkin. En leiponut kakkua, en hakenut valkovuokkoja, en vienyt aamupalaa sänkyyn enkä askarrellut korttia. Helpoin äitienpäivä siis ikinä. Jatkossa minua saa haeskella Galapagokselta aina äitienpäivän tienoilla. No ostettiin me poikien kanssa äitille hiukan herkkuja, haikorvikset, köyttä, kukkanenkin ja koitettiin oikein käyttäytyäkin…\nViimeinen aamu meni pakkaillessa ja postimerkkejä etsiessä. Myös huoneemme ovelle koputeltiin 9 jälkeen ja Academy Bay Divingin omistaja Hugohan se siellä seisoi. Olimme kuulemma unohtaneet painotaskut keskukselle ja että hän ei tiedä mitkä ovat meidän mutta tuli kuitenkin ilmoittamaan. Uskomattoman reilu kaveri!!! Postimerkkejä ei löytynyt omatoimisesti mutta taksikuski vei meidät oikealle ovelle ja saimme kuin saimmekin kortit jakeluun. Lento meni mukavasti ja laskeuduimme Guayaquiliin ajallaan. Kentältä taas taksi alle ja kohti uutta hotellia.\nLähettänyt Forssi klo 15.58 Ei kommentteja:\nMatka sujui siis ongelmitta ja lähtöselvitys oli leppoisan rauhallinen eikä tällä kertaa tarvinnut räjäytellä laukkuja painojen tasaamiseksi. Quiton kenttä on varmasti yksi maailman kauneimpia kenttiä maisemien puolesta. Fasiliteeteista en aio mainita muuta kuin että terminaalista löytyi 3 automaattia ja yhdestäkään niistä ei saanut rahaa ulos. Ei sitten niin millään kortilla ja voin vakuuttaa että kaikkea kokeilimme. Hieman rupesi huolestuttamaan että kuinka pärjäämme kaukaisilla saarilla jos sielläkin automaatit ovat yhtä luotettavia. Hätäpäissäni jo lähes vaihdoin hätävaraeuromme taaloiksi, mutta huomattuani kurssin, päätin että mieluummin vaikka pyydystämme itse ruokamme kuin maksan moisen ryöstön. Kurssi oli ruhtinaalliset 1,12…\nLaskeuduimme ennen puolta päivää Baltran saarelle ja ulostautuessamme putkesta koimme jälleen mukavan lämmön hyväilevän vartaloitamme. Hyvä! Täällä ei ainakaan tarvitse palella kuten viimeisen viikon teimme. Lämpötila oli 30 tuntumassa ja ilma mukavan kosteaa. Vaatteita olisi siis turha edes yrittää saada kuivaksi ilman kuivausrumpua.\nMyös saarilletuloselvitys sujui lähes ongelmitta. Meille ei ollut jostain syystä kulkeutunut jotakin maihinnousulappua matkan aikana ja jouduimme täyttelemään ne tiskillä. Toki nuo laput eivät olleet ilmaisia vaan maksoivat kympin kappale. Lisäksi luonnonpuistomaksu riistetään turisteilta tässä vaiheessa. 100$ aikuisilta ja 50$ lapsilta. Olimme siis hetkessä 340$ köyhempiä...\nMatka kentältä alkoi mukavasti bussikyydillä saaren rantaan. Tuo kyyti on ilmainen ja se lähtee terminaalista heti kun se on täynnä. Satamassa on sitten odottamassa jos jonkinmoista taksivenettä joka vie muutaman sadan metrin matkan Santa Cruzin saarelle. Tämä lysti ei enää ole ilmaista vaan maksaa 0,8$ per nenä. Halpaa kuitenkin. Santa Cruzin rannalta matka jatkuu taksilla taikka bussilla. Taksi Puerto Ayoraan maksaa 18$ ja bussi olisi ollut kai paljon vähemmän. Päädyimme taksiin koska tiesimme hotellimme olevan hiukan sivussa keskustasta ja kaikkien kapsäkkien kantaminen ei juuri nyt tuntunut kaikkein miellyttävimmältä vaihtoehdolta.\nHotellille päästyämme siellä ei tuntunut olevan ketään. Aikamme huhuiltuamme joku pikkutyttö säntäsi avaamaan meille huoneiden ovia ja saimme valita mieleisemme luukun. Tyttö katosi ja me kannoimme kapsäkit sisään. Huone oli ok ja muutenkin hotelli näytti varsin viihtyisältä. Jotenkin en vain tuntenut oloani mukavaksi.\nEnsimmäinen viikko vierähti sukellellessa ja patikoidessa pitkin saarta. Maisemat ja eläimet, niin pinnan alla kuin päälläkin, olivat uskomattomia. Lintuja, liskoja, kilpikonnia, haita, rauskuja, valtavia kalaparvia, merileijonia ym. oli kaikkialla ja ne olivat uskomattoman kesyjä. Kaikkein hienoimmaksi paikaksi äänestimme Tortuga Bayn. Sinne on helppo kävellä keskustasta. 2,5km kivetty polku kaktusten keskellä vie suoraan surffareiden suosimalle rannalle. Tätä rantaa kun jatkaa reilun kilometrin, päätyy suojaisaan poukamaan jossa poikien oli helppo uida, snorklata ja touhuta muita tärkeitä touhujaan. Tuolla poukamassa näki haiden poikasia aivan rantavedessä jopa kastelematta edes varpaitaan.\nPäätimme laajentaa hieman reviiriämme ja ostimme liput Isabela saarelle Puerto Villamiliin. Kyyti speed boatilla vie kaksi tuntia hyvällä säällä ja maksaa 200$ meno-paluu. Lähtö oli aikaisin aamulla ja ilmoittelimme hotellin muorille ettemme tarvitse aamiaista seuraavana aamuna. Hetken kuluttua hänen tyttärensä, joka puhuu kohtalaista englantia, saapui ovellemme ja pyysi maksamaan puolet huoneesta. Tarjosin 315$ joka ei kuulemma kuitenkaan riittänyt. 630 jaettuna kahdella on ainakin Suomalaisessa koulussa 315 eikä yhtään enempää. Tyttö kertoi että on tapahtunut virhe ja että huone maksaakin 1890$ kahdelta viikolta. Ahaa! Tätä se minun tuntemukseni tiesi. Ilmoitimme että emme maksa kuin 45$ yöltä joka varausvahvistuksen mukaan on yhden yön hinta. Hinnat ovat kuulemma nousseet ja booking.com on tehnyt virheen ja meidän pitää maksaa ja selvittää asia bookingin kanssa. Ei. Maksamme 45$ yöltä ja selvitä itse bookingin kanssa. Keskustelu päättyi siihen että molemmat lähettävät bookingille postia ja kysytään mitä tehdään. Seuraavana aamuna tytölle kelpasi 315$.\nMatka saarelle starttasi satamasta ja ihan ensimmäiseksi hypättiin taksiveneeseen joka veisi meidät nopeusveneeseen. Taas 80 senttiä per lärvi. Jumankauta! Jos olisi ollut uimahousut jalassa olisin uinut sinne kiituriin. Ja sama virsi Puerto Villamilissa, 80 senttiä lärvi 100 metrin matkasta. Eikä siinä vielä kaikki, laiturimaksua 4$ lärviltä. Päätimme kävellä keskustaan ihan kostoksi paikallisille tolpparengeille!\nPuerto Villamil oli myös hieno paikka. Hotellin otimme walk in-tyylillä ja lähdimme koluamaan lähitienoita. Upeita rantoja, kilpikonnia, liskoja, lintuja ja maisemia. Seuraavaksi päiväksi otimme oikein opastetun luonto-/snorklausretken Tintorerasiin. Kun lähdön hetki koitti ja olimme hypänneet Hiluxin lavalle, aukesivat taivaan portit. Jestas mikä määrä vettä! Sateessa oli lähes vaikea hengittää tukehtumatta. Retki oli sateesta huolimatta mukava ja joka 150 taalan arvoinen. Kuulimme oppaalta kaikkea mahdollista tietoa pingviineistä, liskoista, merileijonista jne. Varsin sivistävää siis. Snorklausosuudelta odotin hiukan enemmän mutta pääsimme kuitenkin uimaan merileijonien keskelle ja ainakin pojat olivat aivan haltioissaan. Paluumatkalla mietin että mitähän se laiturimaksu tänään on… ?\nKotimatka pikaveneellä alkoi leppoisasti oksennuspussien jaolla ja ilmoituksella että matka saattaa viedä reilut kolme tuntia. Jaahas! Hauskuutta on siis luvassa. Matka vei kuin veikin tuon kolme tuntia ja kukaan ei oksentanut ennenkuin 15 minuuttia ennen satamaa. Tuo ensimmäinen oli Aaron ja siitäkös muutkin innostuivat täyttelemmään mustia muovipusseja mahanesteellä. Melko miehekäs katku sanoisin! Satu, meidän vanha merikarhumme, onnistui kuin ihmeen kaupalla pitämään omat mölynsä mahassa.\nSatamaan päästyämme muu orkesteri lähti kotiin huilaamaan ja iskä laitettiin ruokakauppaan hakemaan illallista. Samalla oli tarkoituksenani hakea itselleni uudet kusiluistimet vanhojen hajonneiden tilalle. Mahtoi siinä kauppiaat ihmetellä tätäkin ilmestystä joka kulkee ovelta ovelle polvia myöden kurassa oksennukselle haisten ja kyselee uusia kenkiä… Sopivia ei vain löytynyt ja päätin ottaa sirot 45:set ja jatkaa etsintöjä seuraavana päivänä.\nHotellilla olikin iloinen suihkunraikas ja nälkäinen perhe vastassa odottamassa kenkänsä rikkonutta oksennukselle haisevaa iskää. Muistan että aina ei vastaanotto ole ollut yhtä iloinen vastaavantuoksuiselle ja näköiselle iskälle… :) Ei muuta kuin nuudelit porisemaan ja ääntä kohti. Myös hotellin tyttö laahusti ovellemme ja pyysi saada keskustella Satun kanssa. Nyt oli kuulemma tilanne sellainen että koska olimme irtisanoneet huoneemme niin meidän pitää maksaa 135$ yöltä. Ai miten niin irtisanoneet. Se että olimme toisella saarella toisessa hotellissa yhden yön ja säilytimme tavaroitamme tässä huoneessa oli kuulemma sama kuin että olisimme välissä kirjautuneet ulos. No voinyvv…u! Hetken vänkäilyn jälkeen emme voineet enää asua tässä hotellissa. Uskomatonta liiketoimintaa! Kysyimme monta kertaa että haluatko oikeasti pitää tämän huoneen mieluummin tyhjänä kuin että saat siitä 45 taalaa per yö? Vastaus oli että I'm sorry, this is my bisnes! Asia selvä! Ei taida olla kovin pitkäikäinen bisnes… Näin jälkikäteen mietittynä tämä bisnestyttö maksaa varmasti vuokraa huoneista vain kun niissä asuu joku. Muuta järkevää selitystä ei tälle voi keksiä. Häätö plakkarissa siis googlen kimppuun, iltalenkki toiseen hotelliin ja meillä oli uusi huone varattu seuraavasta aamusta alkaen 70$ hintaan.\nKuvia on aivan törkeästi ja lisäilemme niitä www.facebook.com/forsmannit osoitteeseen. Käykää siis myös siellä vakoilemassa kuviamme ja touhujamme. Galapagoksesta myöhemmin lisää...\nLähettänyt Forssi klo 7.14 Ei kommentteja:


Synergiaetuja paikallisen teollisuuden kanssa\nVierumäen yrityspuisto tarjoaa hyvät mahdollisuudet hyödyntää synergiaetuja alueella jo toimivien yritysten kanssa. Yrityspuiston läheisyydessä toimii mm. metalli-, betoni- ja puunjalostusalan yrityskeskittymä sekä liikunta-alan koulutus ja vapaa-ajan palveluja tarjoavia yrityksiä. Työpaikkoja alueella on noin 1 000.\nOman toimialansa huippua edustavat yritykset Versowood Oy, Betset Oy, Weckman Steel Oy, Oiva Wood Solutions Oy ja Artome Oy. Aivan moottoritien liittymässä palvelee ohikulkijoita ja paikallista väkeä Vierumäen Matkakeidas, joka on lyhyen historiansa aikana jo kahdesti palkittu Suomen parhaana taukopaikkana.\nApua rekrytointiin, liiketoiminnan kehittämiseen, rahoituksen hakuun ja henkilöstön koulutukseen\nHeinolan elinvoimapalvelut voi auttaa yrityspuistoon tulevaa uutta yrittäjää henkilöstön rekrytoinnissa ja koulutuksen järjestämisessä. Heinolan työllisyyspalveluilla on hyvä tuntemus alueen työvoimasta, ja se tekee tiivistä yhteistyötä mm. TE-keskuksen ja Koulutuskeskus Salpauksen kanssa. Aloittavaa tai toimintaansa laajentavaa yritystä voidaan auttaa myös liiketoiminnan kehittämisessä ja rahoituksen haussa kaupungin yhteistyökumppaneiden FCG:n ja LAB ammattikorkeakoulun kanssa.\nUudet tilat avaimet käteen -toteutuksena\nSuomen Urheiluopisto panostaa 20 miljoonaa uudistumiseen\nVierumäen taajaman läheisyydessä, Salpausselän harjun päällä toimivat Suomen suurin liikunta-ala koulutus- ja vapaa-ajankeskus Suomen Urheiluopisto, Vierumäki Sports ja Vierumäki Golf. Uudelle omistajalle siirtynyt opisto uudistaa parhaillaan palvelujaan 20 miljoonan euron projektilla.\nLue lisää Suomen Urheiluopistosta.\nPuhelin 050 576 8600\nMiksi juuri Vierumäelle?\nVille Kopra (vas.), Eero Asikainen, Juha Simola, Esko Mukkula ja Riku Marttinen.\nVierumäen yrityspuiston läheisyydessä toimivien yritysten vetäjät kertovat, miksi Vierumäellä on hyvä toimia yrittäjänä.\nSahatavaran tuottaja ja jalostaja, Versowood Oy (versowood.fi), toimitusjohtaja Ville Kopra:\n– Versowoodin juuret Vierumäkeen juontavat aina vuoteen 1946 saakka, jolloin sahamme toiminta alkoi. Tänä päivänä Versowood-konsernin liikevaihto on noin 400 miljoonaa euroa ja olemme Suomen suurin yksityinen puunjalostuskonserni. Toimimme 12 yksikössä ympäri Suomea. Vierumäen sijainti on logistisesti hyvä sekä puunhankinnan kannalta että konsernin eri yksiköihin nähden. Vierumäki on hyvä paikka kasvaa ja kehittää omaa liiketoimintaa, kertoo Ville Kopra.\n”Suomen paras taukopaikka” Matkakeidas Oy (matkakeidas.fi), toimitusjohtaja Eero Asikainen:\n– Vierumäki on meille ihanteellinen paikka toimia matkailijoita palvelevana liikenneasemana Suomen vilkkaimman valtaväylän E75 välittömässä läheisyydessä. Asiakkaita riittää aamusta iltaan. Vierumäen taajaman ja teollisuuskeskittymän läheisyydessä pystymme tarjoamaan myös paikallisille asiakkaille ruokaa, juomaa ja levähdyspaikan aamukuudesta myöhäiseen iltaan saakka. Yrittämistä edesauttaa myös Heinolan kaupungin positiivinen ja välitön suhtautuminen yrityksiin, kertoo Eero Asikainen.\nTeräskattojen, -rakenteiden ja -hallien sekä perävaunujen valmistaja\nWeckman Steel Oy (weckmansteel.fi), toimitusjohtaja Juha Simola:\nWeckman Steel on toiminut Vierumäellä jo 1800-luvulta saakka.\n– Vierumäki on logistisesti erinomainen paikka valtakunnallisesti ja kansainvälisesti toimivalle yritykselle. Meillä on oma kuljetuskalusto, jolla toimitamme tuotteet suoraan asiakkaalle. Heinolassa yrityksen toimintaan liittyvät päätökset ja lupa-asiat sujuvat nopeasti ja vaivatta, kertoo Juha Simola.\nPuutalojen ja puurakenteiden valmistaja Oiva Wood Solutions (oivawood.com), liiketoimintajohtaja Esko Mukkula:\nAmmattimaiseen puurakentamiseen keskittyvä Oiva Wood Solutions tarjoaa ekologisia ja kestäviä ratkaisuja kerros- ja rivitalojen sekä julkisten tilojen rakentajille.\n– Valtaosa asiakkaistamme on Etelä-Suomessa lähellä meitä. Tämä on logistisesti meille erittäin hyvä paikka. Meille on helppo toimittaa rakennusmateriaalia ja täältä on vaivatonta toimittaa valmiita tuotteita pitkilläkin ajoneuvoyhdistelmillä asiakkaille. Puurakentamisessa Heinolan seudulla on myös vahva osaaminen, kertoo Esko Mukkula.\nÄlykalusteiden valmistaja Artome Oy (artome.fi), toimitusjohta Riku Marttinen:\nArtome valmistaa älykkäitä huonekaluja, joissa on sisäänrakennettu kotiteatteri sekä suurten tapahtumatilojen esitysratkaisuja.\n– Me haluamme toimia paikalla, josta on hyvät yhteydet ruuhka-Suomeen. Vierumäki täyttää nämä vaatimukset hyvin. Heinola palvelee todella hyvin yrittäjiä. Täällä on käynyt kaupunginjohtajasta lähtien väkeä kysymässä, kuinka voimme auttaa, kertoo Riku Marttinen.


"Ensi kesänä kaikki saunomaan" – Forssan Lehti\n"Ensi kesänä kaikki saunomaan"\n29.12.2016 00:00 Päivitetty 15.8.2018 10:37\nRuostejärven leirikeskusaluetta herätellään henkiin purkutöiden kautta. Tontilta katoavat päärakennus, kaksi majoitusrakennusta ja varastot vessoineen. Töitä tekee viiden hengen porukka Nuorten työpajalta.\nRakennuksista säilytetään vain sauna, jonka kunnostus koittaa keväällä, kun rakennukset on saatu purettua.\n-Uskon, että saunarakennus saadaan sille mallille, että täällä tarjotaan kuntalaisille saunavuoroja ensi kesänä, Forssan nuoriso- ja liikuntapalvelupäällikkö Tapio Virtanen toteaa ja kutsuu kaikki joukolla saunomaan.\nSitä ei vielä tiedetä, nouseeko purettujen rakennusten tilalle uusi leirikeskus. Ja jos nousee, niin aikaa se vie, myöntää myös Virtanen.\n-Olen toiveikas sen vuoksi, koska asia on saatu kymmenen vuoden jauhamisen jälkeen liikkeelle. Pahin pelkoni oli, että aluetta valmisteltiin myyntiin, Virtanen toteaa ja palaa tämän hetken tilanteeseen.\n-Mitään investointivarauksia ei ole. Saunan kunnostukseenkin varat otetaan erittelemättömistä määrärahoista, Virtanen kertoo mutta vakuuttaa saunaremontin olevan sementtiin valettuna.\nVirtanen ehdotti kaupunginvaltuustolle 80 000 euron investointivarauksia vuosille 2018 ja 2019 mutta varauksia ei kirjattu.\n-Se huolettaa, mutta toisaalta kaupungin taholta on tullut juhlallisia lupauksia. Niin luottamushenkilöiltä kuin virkamiehiltä, Virtanen sanoo ja vakuuttaa, ettei politikoi lausunnollaan.\n80 000 euron varauksilla ei vielä paljoa tehtäisi. Virtanen huomauttaa, että töitä riittää ja eteenpäin mentäisiin askel askeleelta.\n-Kyllähän alue rahaa vie. Teitä, vesiliittymät ja sähköt, Virtanen luettelee töitä, joita voidaan tehdä pikkuhiljaa ennen mahdollisia uudisrakennuksia.\n-Tarkoitus on tehdä jatkossakin yhteistyötä paitsi Nuorten työpajan myös ammatti-instituutin kanssa ja saada tätä kautta kustannuksia kohtuullisiksi.\nMutta ensin puretaan. Virtanen on erityisen tyytyväinen, että työpajalaiset saavat mielekästä tekemistä, mikä edesauttaa työpaikan etsinnässä.\nKesällä on tarkoitus järjestää metsämarssi, jossa siistitään villiintymään päässyttä tonttia.\n-Luonto valtaa nopeasti alaa. Ei siitä ole kuin viisi vuotta, kun viimeinen leiri pidettiin. Sitten majoitustilat määrättiin homeen vuoksi käyttökieltoon, Virtanen muistelee mutta kertoo homeongelman vaivanneen huomattavasti pidempään.\n-Yritimme tuulettaa kaikenlaisilla kissankoloilla mutta eihän se riittänyt.\nRuostejärven leirikeskus on muodostunut Virtasen sydämen asiaksi. Millaisena näet alueen tulevaisuudessa?\n-Forssan erinomaisesta sijainnista on juputettu iät ajat ja tottahan se on. Näen, että Ruostejärvellä, 100 kilometrin päässä Helsingistä olisi elinvoimainen, ympärivuotinen leirikeskus, joka tukisi myös ympärillä olevia kohteita kuten Hämeen luontokeskusta ja Eerikkilää.\n-Haluaisin säilyttää paikan kuitenkin julkisen sektorin hallinnassa, oli paikan pyörittäjä sitten kuka tahansa. FL


Ekologinen kriisi - Extinction rebellion\nMarch 15, 2022March 15, 2022 | adminadmin | 0 Comment | 9:04 am\nEkologinen kriisi on todellinen ja vakava ongelma, joka on jätetty tulevaisuuteen.\nSuurin syy ekologiseen kriisiin on liikakansoitus. Ekologiset kriisit jatkuvat, kunnes ympärillämme olevat ihmiset ovat tietoisempia siitä, mitä tapahtuu, ja ryhtyvät toimiin sen pysäyttämiseksi.\nOn olemassa vakava ekologinen kriisi, ja meillä on loppumassa aika puuttua siihen. Meidän on aloitettava pienistä muutoksista ja tehtävä ne laajamittaisesti.\nMaailmantalous riippuu planeettasta. Meidän tulee käyttää luovia kykyjämme pelastaaksemme maailma tekemällä kestäviä digitaalisia identiteettijärjestelmiä, jotka auttavat meitä jokapäiväisessä elämässämme. Tämä digitaalinen identiteetti ei vain näytä sinulle missä olet, vaan se pystyy myös yhdistämään identiteettisi tietoihisi sekä mahdollistamaan turvallisemman viestinnän ihmisten, organisaatioiden ja yritysten kanssa ympäri maailmaa.\nEkologisen kriisin ratkaisemiseksi monet maat etsivät ratkaisuja varmistaakseen, että massiivinen ilmaston lämpeneminen ei vaikuta niiden talouksiin.\nNykyinen ekologinen tilanne on maailmanlaajuisesti erittäin kriittinen ja hiilidioksidipäästöjä on kiireesti vähennettävä. Tapa, jolla meidän on käsiteltävä tätä asiaa, on erittäin kiistanalainen. Suurin osa tieteellisistä julkaisuista väittää, että ongelma johtuu ihmisen toiminnasta, mutta on myös sellaisia, jotka varoittavat meidän toimimattomuudestamme.\nIPCC:n viimeisimmän raportin mukaan maapallon lämpötila nousee 2 celsiusastetta esiteolliseen aikaan verrattuna, ja tällä voi olla vakavia seurauksia ekosysteemeille ja ihmisyhteiskunnalle. Tässä mietinnössä sanotaan, että tarvitsemme kokonaisvaltaisen ratkaisun, joka perustuu lieventämis- ja sopeutumisstrategioihin. kun taas jotkut ihmiset ajattelevat, että se on tekosyy meidän toimimattomuudellemme.\nJäätiköiden sulaminen on maailmanlaajuinen huolenaihe. Jos se jatkuu, suuri osa Euroopasta ja Pohjois-Amerikasta tulee asumiskelvottomaksi ilmastonmuutoksen aiheuttaman vedenpinnan laskun vuoksi. Jäätiköiden sulamisella on monia seurauksia, kuten maaperän eroosio, vesien saastuminen, tulvat ja niin edelleen.\nMaailman jäätiköiden tila on kriisitilassa. Tämä ei ole vain kysymys, joka voidaan jättää tulevaisuuteen. Ilmastonmuutoksella on tuhoisa vaikutus planeetallemme. Tällä on tuhoisia vaikutuksia luontoon, talouksiin ja ihmisten elämään. Jäätiköiden sulaminen on suuri uhka maailman ekosysteemeille ja ihmisille. Valitettavasti tämä voitaisiin välttää tekemättä mitään tai mikä vielä pahempaa, sopeutumalla siihen tieteellisiin menetelmiin, kuten jäätiköiden suojelusuunnitelmiin ja suojelualoitteisiin, kuten metsänistutukseen; mutta se on liian myöhäistä!\nNykyinen jäätiköiden sulaminen on merkittävä ongelma monille ihmisille ja planeettamme tulevaisuudelle. Se on johtanut massiivisiin ekologisiin kriiseihin, kuten kuivuuteen, merenpinnan nousuun, lajien sukupuuttoon ja niin edelleen.\nAihe “sulaminen” kertoo ilmiöstä, joka tapahtuu jäätikköjään kanssa ihmisen toiminnan aiheuttaman ilmastonmuutoksen seurauksena. Jäätiköiden sulaminen johtuu kahdesta eri prosessista: lisääntynyt valuma vuoristolumesta ja lisääntynyt nesteen liikkuminen jäätiköistä lämpimien lämpötilojen ja nopeamman ikiroudan sulamisen seurauksena.\nJäätiköiden sulaminen vaikuttaa vakavasti globaaliin ekosysteemiin. Selviytyäksemme tästä kriisistä meidän on muutettava käyttäytymistämme ja tehtävä erilaisia kestäviä valintoja.\nJäätiköiden sulaminen on globaali ilmiö. Jäätikköalueet Euroopassa ja Intian Himalajan alueella ovat menettäneet arviolta 55 % korkeudesta viimeisen vuosisadan aikana.\nJäätiköiden sulamiseen on monia syitä. Yksi niistä on ihmisen vaikutus ilmakehään ja ilmastoon. Mutta selkeää kuvaa siitä, mitä tämän seurauksena tapahtuu, ei ole.\nViime aikoina maailman jäätikköistä on tullut maailmanlaajuisen huolen kohteena. Tätä silmällä pitäen päätimme tarkastella sulatusprosessia ja tutkia ratkaisuja niiden säilyttämiseksi ja suojelemiseksi nykyään.\nVaikka emme tällä hetkellä ole täällä keskustelemassa ympäristöuhkista globaalissa mittakaavassa, keskitymme ensin joihinkin pienempiin asioihin, joista voitaisiin keskustella konkreettisten ratkaisujen löytämisessä.\nViime vuosina ilmaston lämpenemisestä on tullut suuri huolenaihe monille ihmisille sen ennakoimattomuuden ja sen vaikutusten lisääntymisen vuoksi. Tässä yhteydessä halusin kommentoida, mitä on jäätiköiden sulaminen ja sen seuraukset.\nOlen ollut mukana jäätiköiden sulamisongelmien parissa vuodesta 2008, jolloin vastasin ympäristönsuojeluprojektista Himalajan kylässä nimeltä Simtal Intiassa. Tämän projektin ansiosta tulin tietoiseksi siitä, kuinka hauraita Himalajan jäätiköt ovat. Kymmenen vuotta ennen sitä uskoin jopa, että alueellamme ei ole jäätiköitä. Paikalliset ihmiset olivat aina kertoneet minulle, että jäätiköitä ei ole, koska he eivät näe ympärillään jäätä tai edes lunta kasvoillaan – kuten täällä kotona!\nTiedeyhteisö on varoittanut meitä ilmaston lämpenemisestä jo pitkään. Myös monet valtion virkamiehistämme ovat olleet mukana tässä asiassa.\nNEXT Next post: Jäätiköiden sulaminen on pysäytettävä\nJäätiköiden sulaminen on pysäytettäväJäätiköiden sulaminen on pysäytettävä\nOlemme keskellä ilmaston lämpenemisen haastetta. Joka vuosi monet jäätiköt sulavat ja merenpinta nousee maailmanlaajuisesti. Lontoon yliopistossa (UCL) tehdyssä tutkimuksessa havaittiin, että Grönlannin jääpeite katoaisi alle 30 vuodessa ja hukkuisi Espanjan\nMaailman ilmasto ja vaikutukset jäätiköihinMaailman ilmasto ja vaikutukset jäätiköihin\nMaailma on ekologisen kriisin edessä, jota ilmaston lämpenemistä ei voida ratkaista sen monimutkaisuuden vuoksi. Ilmastonmuutos, jäätiköiden sulaminen ja vesipula ovat vaikuttaneet kaikkien ihmisten elämään ympäri maailmaa. Jäätikkien sulaminen tarkoittaa, että\nMaailman ilmasto ja vaikutukset jäätiköihin\nJäätiköiden sulaminen on pysäytettävä


80 m² Kaakonpyrstö 6, 40340 Jyväskylä Kerrostalo 3h myynnissä - Oikotie 16271994\nKaakonpyrstö 6, Sulku, Jyväskylä●3h, k, kph, las.p.\nAivan ihana koti, jossa on hyvällä maulla väriä ja muotoja. Avara aula toivottaa tervetulleeksi kotiin. Suuriin kaapistoihin mahtuu helposti useammankin asujan päällysvaatteet. Pohja on selkeä ja huoneet ovat oikeasti tilavat sekä valoisat. Laadukas Puustellin keittiö on remontoitu 2016. Isolta lasitetulta parvekkeella on näkymä metsäiselle sisäpihalle. Koti sijaitsee kolmannessa kerroksessa, joten kuntokin pysyy hyvänä, sillä hissiä ei ole.\nAsuinympäristö on rauhallinen ja lapsiperheiden suosima. Luontoa on paljon ympärillä ja voit poimia niin mustikat kuin vadelmat lähes takapihalta. Maastopyöräreitti ja frisbeegolfrata harrastajille myös lähellä. Avantoonkin pääset, sillä parinsadan metrin päässä on hyvin hoidettu uimaranta, joka on käytössä kesät talvet.\nYhtiöstä pidetään huolta ja remontit on tehty oikea-aikaisesti. Tällä hetkellä on menossa käyttövesiputkien hankesuunnittelu. Remonteista löydät listauksen taloyhtiön tiedoista alempana.\nHuhtasuolla on uusi koulu ja päiväkoti sekä monenlaista toimintaa niin lapsille kuin aikuisille. Lisäksi alueelta löytyy mm. kirjasto, neuvola, terveyskeskus, apteekki ja ruokakauppa. Keskustaan pääset sujuvasti bussilla tai fillarilla, sillä pyöräilyreitit täällä ovat kunnossa.\nTämä koti sykkii iloa, ehdoton suositus!\nJääkaappi/pakastin, induktioliesi, astianpesukone, liesituuletin/ aktiivihiilisuodatin\nKylpyhuone, suihku, peilikaappi, pesukoneliitäntä, lattialämmitys, pyyhekuivain, kiinteät valaisimet\nHuhtasuon koulu (etäisyys n. 1 km), Kangasvuoren päiväkotikoulu (etäisyys n. 2.5 km), Huhtasuon päiväkoti (etäisyys n. 1 km), Sale (etäisyys n. 1 km), K-market (etäisyys n. 1.5 km), Prisma ja kauppakeskus Seppä (etäisyys n. 3 km)\nTaloyhtiössä on suoritettu v. 2016 huoneistojen ja yleisten ja saunatilojen märkätilojen kartoitukset. Hallituksella on valtuus periä tai jättää perimättä enintään yhden kuukauden hoitovastike. Osakkaiden maksamat lainaosuuksien kertaosuussuoritukset on päätetty rahastoida..\n59 772,26 €\nSähkömaksuennakko 25 €/kk, sähkön alamittaus 0,11 €/kWh, kylmä autopaikka 5,00 €/kk.\n3 saunaosastoa, 2 kuivaushuonetta, 2 ulkoiluvälinevarastoa, irtainvarastot (osa varastoista on VSS-tiloissa), kylmäsäilytystilat, väestönsuoja, kerhohuone (vuokrattu), askarteluhuone, jätekatos, kaapeli-TV, laajakaista 10M\nKeittiön seinähyllyt ja matala kaappi, sälekaihtimet


Qualcomm toimittaa 4g-siruja Huaweille | Mikrobitti\nQualcomm sai vientilisenssin: toimittaa siruja Huaweille\nAmerikkalainen sirujätti Qualcomm on saanut luvan myydä 4g-sirujaan kiinalaiselle Huaweille.\nApplen kerrotaan tuovan 120 hertsin näytöt iPhoneihin 21:12 Älypuhelimet\nKiinalainen Huawei joutui pahasti Yhdysvaltojen ja Kiinan välisen kauppasodan keskiöön. Jättiyhtiö asetettiin niin sanotulle mustalle listalle, joka käytännössä estää amerikkalaisia yrityksiä myymästä teknologiaansa sille. Tuoreiden tietojen mukaan linjaa on nyt hitusen höllennetty.\nReutersin tietojen mukaan Qualcomm on saanut luvan myydä Huaweille 4g-sirujaan ja joitakin muita tuotteitaan. Tarkempaa tietoa asiasta Qualcomm ei halunnut kertoa, eikä lupalistan laajuutta avannut sen kummemmin Huawei kuin Yhdysvaltain kauppaministeriökään.\nLue myös: Valoa tunnelissa? – Huawei toivoo saavansa uusia järjestelmäpiirejä yhdysvaltalaiselta teknologiajätiltä\nLue myös: Qualcomm tarjoaa siruongelmissa pyristelevälle Huaweille auttavaa kättänsä – vetoaa Yhdysvaltojen hallitukseen\nHuawei on käyttänyt monissa puhelimissaan omia sirujaan. Niiden valmistus kuitenkin vaikeutui syksyllä mustan listan myötä, sillä myös siruvalmistuksessa tarvittavien työkalujen ja ohjelmistojen vientiä rajoitettiin mustalla listalla rajusti. Analyytikoiden mukaan Huawein omat varastot olisivat riittäneet laitevalmistukseen vain ensi vuoden alkupuolelle saakka.\nArmopala on tällä hetkellä vain kädenlämpöinen, sillä Qualcommille myönnetty vientilisenssi koskee ilmeisesti vain 4g-siruja. Kuluttajat ovat nimittäin siirtymässä kovaa vauhtia uusiin, 5g-puhelimiin.\nQualcommin lisäksi Huaweille saa myydä myös Intel. Micron Technology on kertonut anoneensa kauppaministeriön vientilisenssiä, muttei ole vielä uutisoinut sellaisen saamisesta.


Taloudellinen hyväksikäyttö ja väkivalta perheessä | Takuusäätiö\nEtusivu / Taloudellinen hyväksikäyttö ja väkivalta perheessä\n13.6.2019 - Liina-Lotta Heinonen, Takuusäätiö\nTaloudellista hyväksikäyttöä tai väkivaltaa esiintyy läheisissä ihmissuhteissa kuten parisuhteessa tai vanhempien ja lasten tai isovanhempien ja lastenlasten välisissä suhteissa. Läheiset ihmissuhteet perustuvat kiintymykselle, rakkaudelle, luottamukselle ja tasa-arvolle. Tai ainakin niiden pitäisi perustua. Taloudellisetkin asiat ovat perheen yhteisiä asioita, niistä tulisi puhua avoimesti ja jokaisella on käyttöoikeus itselle kuuluviin tuloihin, yhteisiä menoja kuten vuokranmaksua unohtamatta.\nTaloudellinen hyväksikäyttö voi vakavimmillaan olla väkivaltaa eli toisen osapuolen alistamista, kontrolloimista ja vallankäyttöä. Kuten muukaan lähisuhdeväkivalta, se ei yleensä ala heti ihmissuhteen alussa, vaan tulee mukaan suhteeseen kuin hiipimällä. Väkivaltaan tottuu, koska se pahenee asteittain ja arkipäiväistyy. Työn, opiskelun tai lapsiperhearjen pyörityksessä ei aina edes ehdi kyseenalaistaa esimerkiksi sitä, miten vain toisella osapuolella on omat rahat ja toisen puolison tulot käytetään perheen yhteisiin menoihin.\nJoskus taloudellinen hyväksikäyttö saattaa alkaa hyvää tarkoittavana rahan lainaamisena rakkaalle ihmiselle. Oma lapsi tai puoliso kertoo käyvänsä läpi juuri nyt hankalaa tilannetta töiden suhteen ja vuokra pitäisi saada maksettua. Rahan antaja ei ehkä edes tiedä, että asumisen sijaan tukeekin toisen peliriippuvuutta tai päihdeongelmaa.\nViime vuonna 11 % Takuusäätiön takaamaa yhdistelylainaa hakeneista oli velkaantunut toisen vuoksi tai toisen puolesta. Näissäkin velkaantuneissa on yhtä monta erilaista tarinaa kuin velkaantunutta, mutta erityisesti vanhempien ja lasten välisissä suhteissa rahan antamisella voidaan tehdä jopa enemmän hallaa kuin hyvää. Nuori ei ehkä koskaan opi elämään omien tulojensa mukaista elämää, jos hän ei saa siihen mahdollisuutta.\nVäkivallaksi tilanne voi muuttua vasta paljon myöhemmin maksamattoman velan, uhkailun, uusien rahan lainaamisten tai jopa toisen henkilötiedoilla otettujen kulutusluottojen myötä. Läheiseen saatetaan kohdistaa väkivaltaa tai sen uhkaa rahan saamiseksi tai kaikki myyntikelpoinen omaisuus varastetaan. Häpeä rakkaan ihmisen huonosti kohtelemaksi tulemisesta saattaa estää avun hakemisen, eikä perheen tilanteesta haluta puhua muille.\nTaloudellisen väkivallan ja hyväksikäytön ennaltaehkäiseminen on paljon tehokkaampaa kuin korjaavat toimenpiteet, eikä läheisten välinen velkasuhde tai muu taloudellinen epätasa-arvo ole omiaan parantamaan ihmissuhdetta missään tilanteessa. Päinvastoin se saattaa johtaa erimielisyyksiin tai jopa ihmissuhteen katkeraan päättymiseen. Joskus taloudellisen väkivallan teko voi täyttää rikoksen tunnusmerkistön, mutta edes viranomaisten väliintulo ei välttämättä lopeta taloudellista väkivaltaa, kun kyseessä on läheinen henkilö.\nPääsääntö on, että kun rahat ovat menneet, ne ovat menneet. Huolimatta siitä kuka ne on käyttänyt ja mihin. Asiasta olisi siksi hyvä puhua avoimesti osapuolten kesken heti kun tilanne alkaa vaikuttaa epäreilulta, ylivelkaantuminen uhkaa tai talouden hallinta hankaloituu. Tilanteesta on usein yhtä monta käsitystä kuin osapuolta, avoimuus kannattaa siis myös perheen taloudellisissa asioissa keskusteltaessa. Tärkeintä on, että tilanne on kaikkein osapuolten mielestä tasapuolinen ja oikeudenmukainen. Häpeän ei kannata antaa olla este ulkopuolisenkaan avun hakemiselle, jos tilanne sitä vaatii.\nLiina-Lotta Heinonen, Takuusäätiö


Perjantaina menestystä ilman sattumaa - Hevosurheilu.fi\nPerjantaina menestystä ilman sattumaa\nSanna ja Zorro. Kuva: Leena Alérini\nPerjantaina 8.3. Hevosurheilussa puhutaan siitä, että kilpailemisessa oikeanlaiseen ratsastamiseen lisätään urheilu ja voittamisen tavoite.\nRatsastajan tai hänen valmentajansa on tiedettävä, miten kehitys saadaan sellaiseksi, että sillä voittaa, muutenkin kun sattumalta. Matkalla sattuu aina virheitä, joten osaaminen on sitä, että niitä ei toisteta.\n”Yksi ähky on tallissa yksittäinen tapaus, toinen on toinen yksittäinen tapaus, kolmannella kerralla pitää miettiä, mikä systeemissä ei toimi. Vastaavalla tavalla esteradalla rytmiongelma on kerran yksittäinen virhe, sitten ehkä toinen yksittäinen virhe, mutta kolmannella kerralla se on jo asia, joka aina tulee”, Markus Scharmann valottaa.\nHattelissa on laajennettu. Janakkalan maneesiin on saatu 11 metriä lisää pituutta ja sen kylkeen on noussut hulppea lisäsiipi: kokoustilat, työhuoneet, vessat, ravintola baareineen. Lasikaapissa ovat sekä omat että työntekijöiden mestaruusmitalit. Mitähän se Sanna Backlund aikoo, kun jutun nimi on “Kerran vielä”.\nTuttu, kuuma ja kyvykäs läsipäähevonen, Rein Pillin entinen A Brok on nykyään suomalainen. Sen 17 -vuotias ratsastaja aikoo ammattilaiseksi.\nHerpeksestä on uutisoitu, mutta nyt näyttää, että sen kanssa taidettiin päästä säikähdyksellä. Ruotsissa tilanne on vaikeampi. Seuraavaa kertaa odotellessa, runkolehden puolella perehdytään herpekseen virustutkija-professori Olli Vapalahden ja sisätauteihin erikoistuneen eläinlääkäri Jenni Mönkin kanssa.\nPaperilehti on monelle se ainoa oikea. Autenttinen lainaus tältä viikolta: “Mä haluan hypistellä lehteä. Kantaa se mukaan makkariin, lyödä kärpästä ja lopuksi sytyttää takka (sillain käytännön ajatuksella). En tykkää digijutuista kun muutenkin tuijottaa liikaa pädiä ja tökkii sitä etusormella.”\nMutta nyt kun tilaa paperisen lehden, kannattaa kuitenkin käyttää ilmainen optio digilehteen. Vaikkei se sama olekaan. Eikä sillä kannata ainakaan takkaa sytyttää. Digilehti kännykässä, pädillä tai tietokoneella lohduttaa silloin, jos posti ei ehdi jakaa.


Häiriöitä lentoliikenteessä 29.1. haastavien sääolosuhteiden vuoksi | Finnair Suomi\nHäiriöitä lentoliikenteessä 29.1. haastavien sääolosuhteiden vuoksi\nKova sivutuuli ja lumisade Helsinki-Vantaan lentoasemalla eilen 28.1. heijastavat lentoihimme vielä tänään 29.1. Viivästyksiä on odotettavissa, ja yksittäisten lentojen peruutukset ovat mahdollisia. Seuraamme tilannetta ja päivitämme uutta tietoa tälle sivulle.\nJulkaistu ensimmäisen kerran 28.1.2019\nTeemme parhaamme, jotta tilanteesta aiheutuisi mahdollisimman vähän haittaa asiakkaillemme.\nVoit tarkastaa ajantasaiset lentotiedot nettisivuiltamme.\nVaihtoehtosi jos lentosi peruuntuu\nVoit siirtää matkasi ajankohtaa kuluitta +/- 7 päivää alkuperäisestä matkapäivästä soittamalla numeroon 010 80 40 60 tai ottamalla yhteyttä matkatoimistoosi.\nEtsimme sinulle vaihtoehtoisen lennon määränpäähäsi mahdollisimman pian. Tämä voi viedä aikaa. Kiitos kärsivällisyydestäsi! Kun olemme uudelleenreitittäneet lentosi, olemme sinuun henkilökohtaisesti yhteydessä tekstiviestillä ja/tai sähköpostilla. Löydät päivitetyn matkasuunnitelman myös Varaukseni-sivulta. Jos haluat muuttaa uudelleen reititettyä lentoasi, otathan yhteyttä asiakaspalveluumme.\nJos lähtöpäivän muuttaminen tai uudelleenreititys eivät sovi matkasuunnitelmaasi, voit hakea hyvitystä käyttämättömästä lentolipusta.\nJos sinulla on kysyttävää, voit chatata kanssamme tai soittaa asiakaspalveluumme. Autamme sinua myös Twitterissä @Finnairhelps ja Facebook-sivuillamme. Pahoittelemme, että asiakaspalvelumme on ruuhkautunut.\nPahoittelemme muutoksista aiheutuvaa haittaa!\nSiirtyi sivulle: Häiriöitä lentoliikenteessä 29.1. haastavien sääolosuhteiden vuoksi


Energiateollisuus ry tehostaa liikkumistaan sähköllä - Elinkeinoelämän keskusliitto\nEtusivu / Uutiset / Energiateollisuus ry tehostaa liikkumistaan sähköllä\nLiikenne kuluttaa 16 prosenttia Suomessa käytetystä energiasta ja aiheuttaa noin 40 prosenttia Suomen päästökaupan ulkopuolisista päästöistä. Liikenteen energiankäyttöön ja liikkumiseen käytettyihin energiamuotoihin kannattaakin kiinnittää huomiota.\nEnergiaa käytetään tieliikenteessä pääosin nestemäisen polttoaineen muodossa, kuten bensana ja dieselinä. Tuontipolttoaineiden sijaan tieliikenteen energian voisi saada myös sähköstä. Yleistymässä olevat sähköautot käyttävät energiaa jopa kolme kertaa tehokkaammin kuin polttomoottoriautot. Sähköautot ovat energiatehokkuutensa lisäksi myös päästötön vaihtoehto: sähköntuotannon päästöt kuuluvat päästökauppaan, joten sähköautojen lisääntyminen ei nosta Suomen päästöjen määrää.\nSähköisen liikenteen etuna on myös sen edullisuus: 7 litraa 100 kilometrillä kuluttavalla bensa-autolla ajetun kilometrin hinnaksi tulee n. 0,10 €/km (1,40 €/l bensanhinnalla), kun taas sähköauton kilometrihinta on vain 0,03 € – sähköauto kuluttaa 0,2 kWh/km ja kilowattitunnin hinta on n. 0,17 €/kWh.\nPäästöissä laskettuna vastaavat luvut tarkoittaisivat 25 gCO2/km sähköautolle (Suomen sähköntuotannon päästöt n. 140 g/kWh), kun taas keskimääräisen uuden bensa-auton päästöt ovat vuonna 2015 n. 125 gCO2/km.\nEnergiateollisuus ry:llä (ET) on oman henkilöstönsä sekä tytäryhtiö Adato Energian yhteiskäytössä täyssähköauto, Nissan Leaf -merkkinen eVirtanen, jonka käyttökokemuksia sekä sähköiseen liikenteeseen liittyviä uutisia voi seurata Facebookissa. Auto mahdollistaa Energiateollisuuden ja Adaton työntekijöiden joustavan liikkumisen työtehtävissä. eVirtasen lisäksi ET:n ja Adaton henkilöstön käytössä ovat sähköpyörä Ellari ja ”kaukolämpöjopo”. Lue lisää sähköpyöräilystä täällä.\nVideo ET:n ja Adaton käytössä olevista kulkuvälineistä sekä niiden hyödyistä\nSirpa Leino, asiantuntija, Energiateollisuus ry., p 050 548 1128


Podeste - Koulutus ja konsultointi - Koulutukset\nNLP eli neurolingvistinen prosessointi on ajattelutapa, tutkimussuuntaus - ja joukko työvälineitä joiden avulla sinun on helpompi päästä hyviin tuloksiin siinä mitä teet.\nNLP auttaa tunnistamaan omia toimintatapoja.\nNLP auttaa sinua ymmärtämään vuorovaikutustilanteita ja olemaan niissä parhaimmillasi\nNLP:n menetelmiä käyttäen luot hyvän kontaktin toisiin ihmisiin.\nNLP:n avulla voit sekä tutkia että muuttaa omaa kokemustasi.\nNLP on eräänlainen ihmismielen käyttöohje.\nNLP:n avulla tutkimme sitä, miten käsittelemme kuulemaamme, näkemäämme, tuntemaamme ja muistamaamme tietoa.\nNLP:n avulla voit käyttää mielikuvia, sisäistä puhetta tai kehon liikettä siirtyäksesi mielentilasta toiseen tai luodaksesi uudenlaisen suhtautumisen työhösi, ihmissuhteisiin tai vaikka koko elämään.\nMITÄ NEUROLINGVISTINEN PROSESSOINTI TARKOITTAA?\nIhmisen käyttäyminen perustuu viiden aistijärjestemän (näkö, kuulo, tunto, haju, maku) ja näitä vastaavien miellejärjestelmien (mielikuvat, sisäiset tuntemukset, kuvitellut äänet, hajuihin, makuihin liittyvät mielteet) toimintana. Hermosto kytkee ihmisen mielen ja ruumiin yhtenäiseksi järjestelmäksi, jossa ajatukset vaikuttavat fysiologiaan ja fysiologia vaikuttaa ajatuksiin.\nL = lingvistinen\nJokaisella on oma kokemuksensa todellisuudesta. NLP olettaa, että tällä kokemuksella on muoto ja rakenne., joka on kielen kaltainen. Myös puhuttu kieli, sanat joita käytämme, kytkeytyvät läheisesti subjektiiviseen kokemukseemme todellisuudesta. Muuttamalla sanoja joita käytämme, muutamme myös kokemustamme.\nNLP tarjoaa suuren joukon menetelmiä subjektiivisen kokemuksen muuttamiseen. Niiden avulla on helppoa ja nopeaa tarkentaa omia tavoitteitaan, motivoitua omiin päämääriin ja löytää uusia näkökulmia asioille.\nNLP olettaa, että ihmisen mieli ja ruumis ovat läheisessä yhteydessä toisiinsa ja että toisen avulla voidaan vaikuttaa toiseen. Arkielämästä on tuttua esimerkiksi se, jos verensokeriarvot ovat alhaiset, ajattelu on hidasta. Toisaalta ajatukset voivat saada aikaa ruumiillisia muutoksia. Ajattele esimerkiksi jotain miellyttävää, joka on joskus saanut sinut punastumaan. Mitä enemmän ajattelet tuota asiaa, sitä todennäköisemmin punastut uudelleen sitä ajatellessasi.


BajaMajawien ylivoima jatkuu – HEO Trombit\nKotkassa pelattiin jälleen kerran perinteiseen tapaan pitkäperjantaina Tiputurnaus. Tiputurnaus on salibandyturnaus jota on pelattu jo vuodesta 1999. Ottelut pelattiin perinteiseen tapaan Karhulan liikuntahallilla.\nTurnaukseen lähettiin siitä tilanteesta että turnauksen viisi kertaa voittanut Chiefs oli jättänyt Tiputurnauksen ja suurin ennakkosuosikki oli juuri edellisvuonna Chiefsin finaalissa kaatanut FC BajaMajawat. Ennakkosuosikki aloitti vahvasti turnauksen kaatamalla ensimmäisess ottelussaan LKn joka koostui Crackersin naispelaajista. Ottelussa BajaMajawat ei löysäillyt ollenkaan vaan latoi taululle numerot 15-0.\nVoittajajoukkueen paras pelaaja Matti Virtanen laittaa lötön pussiin rankkarista turnauksen finaalissa Sinappikonetta vastaan.\nPäivän mittaan ei uhkaajia löytynyt ennen kuin finaalissa, kun vastaan asettui Sinappikone. Ensimmäinen erä mentiin tasaisissa merkeissä ja Sinappikone oli hetken aikaa jopa johdossa. Mutta kuitenkin BajaMajavien turnauksen paras pelaaja numero 80 Matti Virtanen takoi maaleja ja vei BajaMajawat kolmanteen peräkkäiseen Tiputurnausvoittoon.\nAlla voittajajoukkueen kapteenin Mikko Horton kommentit turnauksesta:\nEnsi vuonna uudestaan taas Tiputurnaus perinteiseen tapaan pitkäperjantaina. Kuvia ja infoa tapahtumasta löydät osoitteesta www.tiputurnaus.fi\nhöntsä salibandy sähly tiputurnaus


Case 1394 traktorit, 1985 - Nettikone\nID 1495160. Maatalouskoneet\nCase 1394 - 1985\nTekniset tiedotTeho: 54 Kw / 73 HvKokonaispaino: 3 040 kg\nLisätiedotToimintakuntoinen Case myynnissä. Hydra shift toimii samoiten nostolaitteet ja muu hydrauliikka sekä lähtee hyvin käyntiin.\nUusi 130ah akku, olka-akseli laakereineen, vääntiö, raidetangonnivel oikealle puolelle ja ohjaustehostimensylinterin molemmat nivelet, Lue lisää »Toimintakuntoinen Case myynnissä. Hydra shift toimii samoiten nostolaitteet ja muu hydrauliikka sekä lähtee hyvin käyntiin.\nUusi 130ah akku, olka-akseli laakereineen, vääntiö, raidetangonnivel oikealle puolelle ja ohjaustehostimensylinterin molemmat nivelet, moottori- ja vaihdelaatikko/peräöljyt vaihdettu suodattimineen ja muuta pientä vaihdettu vuoden sisään! Lumilevy 300€ lisähinnalla mukaan, ei myydä erikseen!\nVoidaan vaihtaa mönkijän vetävään metsäkärryyn, tai BJ40 tms. maastoautoon! Piilota »\n***** Hei.Kiinnostaisiko vaihto museoautoon?\nVaihto-id: Triumph Herald (Myyty) - Nettiauto ***** vastasi Ei ole tarvetta.\n***** Vaihto perälevyn kanssa päikseen.\nVaihto-id: Jeep Cherokee (Myyty) - Nettiauto ***** vastasi Ihan niin kova jeeppi kuume ei ole että päikseen vaihtus.


Sinkkujuttuja : huhtikuuta 2017\nMenkat - nuo kaikkien naisten rakastamat "väriä elämään" -päivät. Pelkkää lovea. <3\nKuvittele, että nukut lusikassa uuden ihanan miehen kanssa autuaan tietämättömänä, että kuukautiset tekevät tulojaan. Aamulla heräät ja huomaat sohvalla sinusta pinttyneen veritahran sohvalla. Epätoivoinen yritys putsata läikkää osoittautuu turhaksi ja lopulta heität peiton tahran päälle, poistut paikalta ja toivot, ettette tapaa enää koskaan uudelleen.\nMenkat koskettavat lähes kaikkia naissukupuolisia, mutta erityisesti ne aiheuttavat päänvaivaa sinkkuudesta kärsiville nauttiville naisille. Aika kova väite, että menkat olisi jotenkin vaikeammat sinkuilla, mutta siinä on perää - ainakin yhden näkövinkkelin kannalta.\nParisuhteessa olevilla on lähes poikkeuksetta taattuna säännölinen seksielämä. Poikkeuksiakin toki on, mutta mennään nyt sen tyypillisimmän vaihtoehdon mukaan; sunnuntaiseksiä saunan jälkeen on saatavilla aikalailla viikottain. Sinkuilla ei kuitenkaan vakinaisen seksielämän takaaminen ole välttämättä näin helppoa, sillä yhdenillanjutuista ei ole koskaan takuuta ja useimmiten se vaatii baariin lähtemisen, jollei nyt jotain vakipanoa satu olemaan. Mutta kuinka tämä nyt sitten liittyy kuukautisiin?\nKoska useimmilla meistä nuo kuukausittaiset puolukkapäivät kestävät useimmiten noin viikon verran, tarkoittaa se, että mahdollisuus seksiin tippuu kolmeen viikonloppuun kuukaudessa, siinä missä parisuhteessa olevat voivat hyvillä mielin pidättäytyä seksistä menkkojen ajaksi tietäen mahdollisuuden seksiin odottavan kuitenkin heti niiden jälkeen tai vaihtoehtoisesti harrastaa vähän verisempiä leikkejä. Toisaalta, kuka estää sinkkuja panemasta menemään kuukautisten aikana? Ei tietenkään kukaan ja tottakai myös Ikisinkku on tämän kokeillut.\nYleisesti ottaen menkkojen aikana panemista pidetään ällöttävänä, mikä on täysin ymmärrettävää. Jotkut moista kuitenkin himoissaan päätyvät harrastamaan. Yhdenillanjututtujen ollessa useimmiten ennestään tuntemattomia kumppaneita, on etukäteen lähes mahdotonta tietää, mitä kyseinen kumppani pitää menkkapanon ideasta. Parisuhteessa asiasta voidaan sentään keskustella järkevästi, mutta iskuyrityksessään onnistuneen sinkun voi olla vaikeampi saada asiaa kakistettua ulos tosipaikan tullen. Niin kävi myös minulle.\nEnsimmäinen "menkkapanoni" oli tapahtua elämäni toisella kerralla, raahattuani hyvin pienikaluisen kumppanin kotiini. Menkat olivat tehneet yllätyshyökkäyksen baari-illan aikana ja siinä huumassa asia vain jotenkin unohtui. Kankean seksisuorituksen aloitettuamme kumppani huomasi oitis olevani menkkainen ja kysyi miksen kertonut, että minulla oli kuukautiset. Sanoin, että unohdin ja se homma jäikin sitten siihen. Ehkä parempi niin.\nTämän jälkeen olen pyrkinyt välttämään punaisia panoja, joko välttelemällä miehiä kyseisten päivien ajan (ihan kun niistä olisi niin paljon tunkua) tai syömällä e-pillereitä jopa kolme kuukautta putkeen "panomahdollisuuden" varalle. Koska seksielämäni ei kuitenkaan noudata minkäänlaista säännöllisyyttä (paitsi puolen vuoden selibaattijaksoja), eivätkä himoni mitenkään katoa menkkojen ajaksi, eivät ne estäneet menoa tänäkään viikonloppuna kun mahdollisuus miehiseen nautintoon tarjoutui. Menkkojen piti kylläkin olla jo aikalailla ohi, eivätkä ensimmäiset aktit sisältäneet punaisen värikynän jälkeä lakanoilla tai muuallakaan. Kolmannen kerran jälkeen lakanalla möllötti kuitenkin kaunis preussin sävy ja samaa sävyä loisti myös käytetty kondomi. No, vähän väriä elämään, ei kait siinä. Tämä samassa firmassa työskentelevä tanskailainen pano (=Tano) lähtikin lätkimään aika pian tapahtuneen jälkeen ja voin vain miettiä oliko veritahroilla osuutta asiaan. Luultavasti hän muistelee minua "menkkamuijana".\nAivan punaisen verisuihkun sävyttämään seksiin en kuitenkaan olisi kovin halukas lähtemään olin sitten parisuhteessa tai en. Paras tapa lienee siis joko näännyttää itsensä anoreksian partaalle ja menettää menkat ja lastensaannin mahdollisuus ikuisesti tai alkaa pumppaamaan bodyyn hormoneita ajamaan nuo veripäivät pois. Tai vaihtoehtoisesti voin kai hyväksyä syntyneeni naiseksi ja pidättäytyä seksistä noiden muutaman päivän ajaksi.\nPS. Tano saa olla onnellinen, että ei tarjoutunut nuolemaan noiden menkkojen yllätyshyökkäyksen jälkeen, vaan että se tapahtui jo aiemmin. Toisaalta, kai verikin sisältää jotain tärkeitä ravintoaineita?\nLähettänyt Ikisinkku klo 21.29 Ei kommentteja:\nTunnisteet: irtosuhteet, kuukautiset, kuukautiset ja seksi, kännijutut, menkat, miehet, nolot seksiseikkailut, seksi, sinkku, sinkkuus, Tano, työkaveriin sekaantuminen, yhdenillanjutut, yhdyntä\nMuistatko miltä tuntui kuin ihastuit ensimmäistä kertaa? Lukuisista ihastuksistaan huolimatta Ikisinkku ainakin muistaa sen kuin eilisen. Luvassa siis Ikisinkun ensimmäisen kunnon ihastuksen, Masa Majavan (kyllä vain, pojan nimi oli oikeastikin lähes tätä luokkaa) tarina. Ei kuitenkaan syytä huoleen, kyseessä ei ole mikään äklönmakea rakkaustarina, sillä sellaisia Ikisinkulla ei ole tarjota.\nOli rippileirikesä, oltiin viisitoistakesäisiä (tai no sinä vasta neljäntoista). Riparia oli kulunut jo muutama päivä ja kiinnostukseni sinua kohtaan oli jo herännyt. Ehkä se oli söpöt kiharasi, ujoutesi aiheuttama salamyhkäsiyys tai vihreäraidallinen hupparisi - mene ja tiedä - minkä takia sinuun silmäni pistin ja jätin. Ainakin vuodeksi.\nMuistan kuinka tunsin sen ensi kertaa. Ja ei, en puhu orgasmista, vaan ihastumisen perhosista vatsassa. Olin toki ollut ihastunut jo aikaisemminkin, mutta koskaan se ei ollut kolahtanut tällä tavalla syvälle kuin penis G-pisteeseen. Illalla tyttöjen huoneen yläsänkyyn nukkumaan käydessäni olit mielessäni ja aamulla ajattelin sinua heti herättyäni. Isosena toimivan parhaan ystäväni kommentti "te olisitte söpö pari", sai minut suunnittelemaan jo häitä ja yhteistä hautapaikkaa. Vaivihkaa yritin hivuttautua samoihin paikkoihin samaan aikaan kuin sinä, ja historiallisen kymmenminuuttisen yhteisen juttutuokiomme jälkeen olin onneni kukkuloilla. Tein sinulle rannekorunkin niistä iänikuisista nyöreistä, joita leiripaikka oli pullollaan. Pistit sen taskuusi. Viimeisen illan iltanuotiolla istuimme hetken vierekkäin ja se olisi voinut olla romanttista. Sinua kuitenkin kiinnosti vain enemmän vuotta vanhemman isosemme seura. Harmitti.\nNaimalupa tuli, vaan ei menty naimisiin. Tai edes naitu. Tuolloin ei naimisen jalosta taidosta tiedetty kyllä mitään. Riparin jälkeen olit auttamattomasti poissa joka päiväisestä arjestani, mutta koska olit jo alkanut elämään päässäni, ei sinusta ollut enää mitään toivoa päästä eroon. Näihin aikoihin varmaan alkoi itseasiassa tämä harrastamani älytön ihastuksiini uppoutuminen ja vakoileminen. Samaa koulua käyvä kaverini sai kertoa päivittäiset havainnot sinusta sisältäen tekemisesi ja vaatetuksesi (siitäkin huolimatta, että hän näki sinua korkeintaan kerran päivässä koulun käytävillä eikä näissä havainnoissa ollut juuri tarttumapintaa). Jatkoin kuitenkin mielikuvituspoikaystävä-Masan rakentamista päässäni. Selvitin osoitteesi ja treenipaikkasi. Tiesin pikkuveljesi nimen ja kaverit. Juuri saatu skootterini ajoi jotenkin aina sattumalta kotisi, koulusi tai harrastuspaikkasi vierestä. Oikeastaan mistä vain, missä oli mitään toivoa törmätä sinuun. Vaikka eihän me edes törmätty.\nSitten ajatuksista tekoihin. Tuohon aikaan älypuhelimet olivat pikkuhiljaa alkaneet yleistyä, mutta Facebook oli vielä suhteellisen alkeellinen ja sitä käytettiin lähinnä koneella. Tämä tarkoitti siis siistiä sisätyötä minulle. En halua edes tietää kuinka monta tuntia käytin istuen Facebookissa ja odottaen, että harmaa keskustelupallo muuttuisi vihreäksi. Niin kävi tuurilla ehkä kerran viikossa ja niinä hetkinä tiesin aina välittömästi, että nyt oli minun aikani toimia. Tein tikusta asiaa kerta toisensa jälkeen koettaen herättää kiinnostuksesi, siinä kuitenkaan onnistumatta. Ihastukseni sinua kohtaan kasvoi kuitenkin jokaisen juttelukerran jälkeen entisestään ja unelmoin ajasta, jolloin olisimme yhdessä, pariskunta. Hyvä vitsi. Hyvä vitsi oli myös avata nuo käymämme keskustelut näin kuuden vuoden jälkeen ja nauraa. Makeasti.\nTätä jatkui ehkä vuoden verran, kunnes lopulta tajusin luovuttaa tämän yksipuolisen ihastuksen suhteen (luultavasti löysin uuden uhrin). Meistä ei siis koskaan tullut pariskuntaa, eikä edes hengailukavereita. Kai sitä olisi voinut vapaa-aikansa huonomminkin käyttää tuona vuonna - pysyinpähän poissa kaduilta.\nPS. Kolmen vuoden jälkeen, jo päästyäni yli sinusta, kohtasimme vihdoin. 15-vuotiaan Masa Majavan söpöys ja hohto oli poissa. Olit vain poika muiden joukossa. Ensi-ihastus oli päättynyt, mutta aikaansaamaasi tunnetta.\nLähettänyt Ikisinkku klo 20.58 Ei kommentteja:\nTunnisteet: #sinkkujuttuja, ensi-ihastus, ensirakkaus, ihastukset, ihastus, miehet, sinkku, sinkkuus, stalkkaus, teiniys, yksipuolinen ihastus


Joustoluottovertailu alkaen 3,1 % korolla | VertaaLainaa.fi\nVertaaLainaa.fi / Blog / Joustoluottovertailu\nLainavertailutaulukossa olevat joustoluottoa tarjoavat pankit ja rahoitusyhtiöt tavoitat VertaaLainaa.fi sivuston kautta.\nJoustoluottovertailu esittelee lainan kilpailutuksessa mukana olevat lainantarjoajat, jotka tarjoavat joustoluottoa.\nAlla olevista lainantarjoajista jokainen pankki sekä rahoitusyhtiö toimii verkossa ja myöntää vakuudetonta joustoluottoa heti omilla lainanhakukriteereillään.\nJoustoluottovertailu auttaa sinua vertailemaan eri lainantarjoajien myöntämiä joustoluottoja ikärajan, lainasumman, maksuajan ja koron mukaan.\nJoustoluottovertailu on tehty saatujen tietojen pohjalta. Tiedot on tarkistettu 18.1.2021\nKilpailuta joustoluotto, niin saat henkilökohtaiset lainatarjoukset\nJoustoluottovertailussa on tärkeä huomioida, että vertailutaulukon korot ovat alkaen -hintoja. Joustoluoton alhaisin korko ei automaattisesti takaa, edullisinta lainaa kyseiseltä lainantarjoajalta. Henkilökohtaiseen lainatarjoukseen vaikuttaa lainanhakijan maksukyky, haettava lainasumma sekä maksuaika.\nJoustoluoton kilpailuttaminen kannattaa aloittaa pyytämällä maksuttomat lainatarjoukset VertaaLainaa.fi lainahakemuksella. Lainan kilpailuttamisen avulla selvität millaisella lainakorolla sinulle voidaan tarjota joustoluottoa tai muuta vakuudetonta lainaa.\nJorma J Tontti\t05/11/2020 at 10:29\nKorona-aikana myös joustoluotot lainaavat rahaa max 10% korolla. Joustoluotothan ovat todella nopeita maksajia ja kerran saatu luottoraja on aina voimassa.\nRahaa saa siis vaikka aamuyöllä heti tilille.\nHinnoissa on eroja, koska lainanmyöntäjät myöntävät lainat hakijakohtaisesti, siksi kannattaa hakea monelta joustoluotolta. Haku ja saatu tarjous ovat ilmaisia, eivätkä sido mihinkään.


Veikkausvihjeet ja Uutiset - Urheilupörssi.fi\nPäivän Vihje: West Ham vs Manchester United 2.12.2017\nManchester Unitedilla on taas kova vaihde päällä. Jengi on pelannut 10 ottelua putkeen häviämättä ja mikäli peli jatkuu näin hyvin, pääsevät he kohta taistelemaan korkeimmista sijoista valioliigassa. Tosin West Ham pelaa aina hyvin juuri Manua vastaan eikä ottelusta tule missään nimessä läpihuutojuttua. West Ham ei ole pitkään aikaan hävinnyt juuri Manulle ja he laittavat aivan varmasti myös tänään kovaa kampoihin. West Hamilla on myös ongelmia loukkaantumisien kanssa.\nWest Ham otti juuri turpiin Leicesteriltä, joten heillä on kyllä paljon parannettavaa, mikäli he haluavat edes antaa Manulle kovaa peliä. West Ham ei pelaa kärkisijoista vaan enemmänkin siitä, että pysytään putoamisviivan yläpuolella. Sinne on vain 8 pistettä matkaa.\nManu on tällä hetkellä taulukossa kuudentena eikä matkaa mestarien liiga paikkaankaan ole enää kuin 3 pistettä. Tosin kärkijoukkueet ovat tällä hetkellä todella kovassa iskussa, joten voittaminen on pakollista, mikäli jengi haluaa tänä vuonna neljän parhaan joukkoon.\nPelaisin tähän otteluun kyllä Manua, sillä niin kovassa iskussa he ovat tällä hetkellä verrattuna West Hamiin. Tosin kertoimet ovat niin heikkoja, että tähän emme tänään koske. Poimin silti tänään suhteellisen varmaan overin, sillä näissä peleissä olemme usein nähneet vähintään kolme maalia.\nPäivän Vihje: Liverpool vs Stoke City 27.12.2016\nLiverpool nousi viime viikon ottelun voiton myötä valioliigan kakkoseksi heti Chelsean perään. Liverpool voitti Evertonin lisäajalla. Liverpool on tehnyt aika hurjaan määrän maaleja viime aikoina mutta puolustuksessa, on perinteiseen tapaan, ollut ongelmia. Tosin Klopp on myös saanut myös Liverpoolin puolustuslinjan parempaan kuntoon.\nStoke City tulee otteluun todella huonon pelin jälkeen. He olivatkin jo 2-0 johdossa mutta ottelu päättyi 2-2 tasapeliin vaikka Leicesterillä pelasi lopun vain kymmenellä miehellä. Heillä on muutenkin heikohko vaihe päällä eikä voittoja ole hirveästi tullut.\nMolemmat joukkueet osaavat silti nähtävästi sekä tehdä maaleja, joten tähän otteluun lyömme että molemmat joukkueet tekevät maalin sillä kerroin on bookkerista riippuen noin 2.0.\nPäivän vihje: Chelsea vs Bournemouth 26.12.2016\nTänään pari päivää joulun jälkeen, näemme perinteisesti ison määrän jännittäviä otteluita Valioliigassa. Yleisesti vasta boxing day otteluiden jälkeen joukkueiden todelliset tasot ovat tulleet esiin ja odotammekin innolla nähdä, jatkuuko Chelsean huikea vire, vai pystyykö esimerkiksi Livepool oikeasti lähtemään haastamaan heidät kärkisijasta.\nKaikki odottavat selvästi päästä näkemään jatkaako Chelsea todella kovia otteitaan vai näemmekö kärkikahinoissa myös uusia joukkueita. Bournemouth is sinä mielessä ole kovinkaan tarkka mittari, mutta ottelusta voi silti tulla tiukka. Chelsealla on sekä Costa että N´Golo Kante sivussa mikä voi tuottaa joukkueelle ongelmia. Bournemouth taas on kovassa vireessä eivätkä he ole hävinneet yhtään ottelua kuuteen otteluun. Kuudessa viimeisessä pelissä on tullut 4 voittoa ja 2 tasapeliä. Otamme silti Chelasean -1.5 ja kertoimella 2.2 ja ylöspäin.\nPäivän Vihje: Galatasaray – Alanyaspor 25.12.2016\nTurkin liigassa on tiukat paikat, ja Galatasaraylla on peli kulkenut. Jos hyvät otteet jatkuvat, voi jengi jopa haastaa Basaksehirin liigan kärjessä. Joukkueiden välissä on ainoastaan 5 pistettä. Galatasarayn hyökkäyspeli on todella kovassa iskussa ja pisteitä on irronnut hyvään tahtiin. Eikä peleistä ole irronnut pelkästään pisteitä, vaan maaleja on myös syntynyt todella paljon. Fanit odottavat liigasta kultaa ja joukkue on tulessa.\nAlanyaspor ei ole lähelläkään Galatasarayn tasoa eikä pitäisi olla kysymystäkään kumpi tulee ottelun viemään. Ottaen vielä huomioon sen tosiasian, että Galatasaray lähtee kotikentällä hakemaan kotivoittoa, lyömme rahamme selvästi kotijoukkueelle. Tosin kertoimet ovat luonnollisesti aika surkeat, joten lyömme vetomme Galatasarayn voitolle tasoituksella -1. Tälle vedolle pitäisi useimmilta bookkereilta irrota vähintään kerrointa 2+.\nNewcastlen Jonjo Shelvey saa 5 ottelun pelikiellon rasismista\nJonjo Shelvey, joka pelaa siis Newcastle Unitedin riveissä, on saanut 5 pelin kiellon ja 100.000 punnan sakon sen jälkeen, kun hänet todettiin syylliseksi. Shelvey, joka on erittäin tärkeä osa joukkuetta, päätti itse henkilökohtaisesti valittaa tuomiosta, mutta tuomio pysyi. Syytteet tulivat jo marraskuussa mutta asian käsittely on vienyt pitkään ääni ja kuva-todisteiden puutteiden takia. Koko homma tapahtui tuomion mukaan 17 syyskuuta kun Shelvey käytti rasistisia ilmaisuja herjatessaan toista pelaajaa nimeltään Romain Saiss.\nAsian käsittely kesti todella pitkään, ja asiassa käytiin esimerkiksi läpi vastaavaa tilannetta vuodelta 2011, kun Luis Suarez sai 8 ottelun pelikiellon herjattuaan rasistiseen sävyyn Manchester Unitedin Patrice Evraa.\nAsia ei ole vielä lyöty lukkoon, sillä Shelveyllä on edelleen 7 päivää aikaa valittaa tuomiosta. Jäämme seuraamaan tilannetta.\nPäivän Vihje: Everton vs Liverpool – Derby – 19.12.2016\nTänään olisi taas jännittävää paikalliskamppailua tarjolla, kun Liverpool matkustaa Evertonin stadionille pelaamaan pisteistä. Kyseessä on myös viimeinen valioliiga peli ennen joulua, joten nyt saa nauttia.\nEverton on kylläkin todella kova joukkue ja he viihtyivät kauden alussa suhteellisen pitkään kärkikahinoissa. Sen jälkeen tulikin jostain suhteellisen pitkä vaikea kausi ja joukkue hävisi monta ottelua putkeen. Toki kyseessä oli vieraskentällä tulleita häviöitä ja joukkue oli silti aina aika vahvoilla kotikentällä.\nLiverpoolilla on taas mennyt vahvasti alusta asti, josta kertoo joukkueen tämänhetkinen sijoitus valioliigassa. Kolmosena lähdetään otteluun ja voitolla noustaan jo kakkoseksi, joka edesauttaisi joukkuetta todella paljon ennen joulun taukoa. Joukkue tekee huikeasti maaleja mutta on myös päästänyt paljon maaleja. Mutta tämä kuuluu joukkueen tämänhetkisen tyyliseen jalkapalloon. Liverpoolilla on myös tärkeä pelaaja, Coutinho sairastuvalla, joten vaikea ottelu on heillä edessä.\nKuten mainitsin jo aikaisemmin, Everton on ollut vahva kotikentällä, ja kun esimerkiksi bet365, antaa jopa 4.20 kotivoitolle, laitan kyllä tänä iltana rahat kiinni Evertonille. Toinen varteen otettava kohde voi olla Liverpoolin pelityylin tietäen, yli 2.5 maalia kertoimella 1.75.


Kilpailuun Valtakunnallisista yrittäjäpalkinnoista ilmiannettiin 134 yritystäYrittajat.fi\nKilpailuun Valtakunnallisista yrittäjäpalkinnoista ilmiannettiin 134 yritystä\n134 yritystä eri puolilta Suomea ilmiannettiin kilpailemaan Valtakunnallisista yrittäjäpalkinnoista. – Mahtavaa, että eri puolilta Suomea innostuttiin ilmiantamaan näin paljon upeita yrityksiä, järjestöjohtaja Hanna Hietala Suomen Yrittäjistä sanoo.\nSuomen Yrittäjät ja Fennia jakavat Valtakunnalliset yrittäjäpalkinnot nyt jo 51. kerran. Ne jaetaan Valtakunnallisilla yrittäjäpäivillä Turussa lokakuussa. Yleisö pääsi nyt toista kertaa ehdottamaan palkittavia yrityksiä.\n– Ilmiannolla voi tuoda esiin paitsi hyviä yrityksiä, myös uusia toimialoja, Hanna Hietala sanoo.\nVuonna 1968 Suomen Yrittäjiä edeltänyt järjestö ja vakuutusyhtiö Fennia halusivat nostaa yrittäjyyden arvostusta kannustamalla ja palkitsemalla menestyneitä yrittäjiä. Syntyi Valtakunnallinen yrittäjäpalkinto.\nViime vuonna palkinnon saivat Arcusys Joensuusta, FinnSpring Toholammilta, Fondia Helsingistä ja Lune Group Juupajoelta.\nVoittajat valitsee palkintolautakunta, johon kuuluu edustajia Suomen Yrittäjistä, Fenniasta, Suomalaisen Työn Liitosta ja Yksityisyrittäjäin säätiöstä.\nAiemmin palkittuihin voi tutustua Vuoden yrittäjä -verkkosivulla.\nValtakunnalliset yrittäjäpäivät: http://www.yrittajapaivat.fi/\nValtakunnallinen yrittäjäpalkinto Valtakunnalliset yrittäjäpalkinnot Valtakunnalliset Yrittäjäpäivät vuoden Yrittäjä